15 07 2021 - 10:06 XUTBA.UZ\n28 04 2019 - 10:10 XUTBA.UZ\nИмом Шофеъий Муҳаммад ибн Идрис ҳижрий 150-санада, имом Абу Ҳанифа вафот этган кунда дунёга келдилар. У киши арабларнинг машҳур Қурайш қабиласига мансубдирлар. Кичикликларидан бошлаб илм талаби ила машғул бўлдилар. Арабларнинг одати бўйича, саҳродаги қабилалардан Ҳузайл қабиласи билан бир неча йил яшаб, уларнинг шеър ва хабарларини, араб тили фасоҳати, балоғатини ўргандилар. Маккага қайтиб келганларида баъзи\nبسم الله الرحمن الرحيم اَلْحَمْدُ للهِ الَّذِي نَجَّى عِبَادَهُ الْمُخْلِصِينَ وَالصَّلَاةُ وَالسَّلَامُ عَلَى رَسُولِهِ مُحَمَّدٍ الَّذِي كَانَ نَمُوذَجًا لِلْمُخْلِصِينَ وَعَلَى آلِهِ وَصَحْبِهِ أَجْمَعِيْنَ وَ مَنْ تَبِعَهُمْ بِإِحْسَانٍ إِلَى يَوْمِ الدِّيْنِ اَمَّا بَعْدُ Ҳурматли жамоат! Динимиздаги муҳим асослардан бири ҳар бир амални Аллоҳ таоло учун холис қилиш ва ихлосни йўққа чиқарадиган риё, сумъа, ужб, кибр ва


Ўзбекистонда 23 декабрь куни кузатиладиган об-ҳаво маълумоти эълон қилинди - Bugun.uz\nЎзбекистонда 23 декабрь куни кузатиладиган об-ҳаво маълумоти эълон қилинди\n07:03 | 23-12-2021\n«Ўзгидромет» ахборот хизмати республика ҳудудида 23 декабрь, пайшанба куни кузатиладиган об-ҳаво маълумотини эълон қилди.\nУнга кўра, Тошкент шаҳрида ҳаво ўзгариб туради, кечаси ва эрталаб бироз ёмғир ёғади, кундузи ёғингарчилик кутилмайди. Шамол ғарбдан 5–10 метр/секунд тезликда эсади. Ҳарорат кечаси 5–7 даража илиқ, кундузи 12–14 даража илиқ бўлади.\nҚорақалпоғистон ва Хоразм вилоятида ҳаво ўзгариб туради, кечаси ва эрталаб баъзи жойларда бироз ёғингарчилик (ёмғир, қор) бўлади. Айрим жойларга туман тушиши мумкин. Шамол ғарбдан 7–12 метр/секунд тезликда эсади. Ҳарорат кечаси ва кундузи 2–7 даража илиқ бўлади.\nБухоро ва Навоий вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шарқий шамол йўналишини ўзгартириб, ғарбдан 7–12 метр/секунд тезликда эсади. Ҳарорат кечаси 2–7 даража илиқ, кундузи 8–13 даража илиқ бўлади.\nТошкент, Самарқанд, Жиззах, Сирдарё вилоятларида ҳаво ўзгариб туради, кечаси ва эрталаб баъзи жойларда бироз ёмғир ёғади. Айрим жойларга туман тушиши мумкин. Шарқий шамол йўналишини ўзгартириб, ғарбдан 7–12 метр/секунд тезликда эсади. Ҳарорат кечаси 4–9 даража илиқ, кундузи 10–15 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, кечаси ва эрталаб баъзи жойларда бироз ёмғир ёғади. Айрим жойларга туман тушиши мумкин. Шарқий шамол йўналишини ўзгартириб, ғарбдан 7–12 метр/секунд тезликда эсади. Ҳарорат кечаси 3–8 даража илиқ, кундузи 13–18 даража илиқ бўлади.\nАндижон, Наманган, Фарғона вилоятларида ҳаво ўзгариб туради, кечаси ва эрталаб баъзи жойларда ёмғир ёғади. Айрим жойларга туман тушиши мумкин. Шамол шарқдан 7–12 метр/секунд тезликда эсади, 17–22 метр/секундгача кучаяди. Ҳарорат кечаси 0–5 даража илиқ, кундузи 10–15 даража илиқ бўлади.\nРеспубликанинг тоғолди ва тоғли ҳудудларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шарқий шамол йўналишини ўзгартириб, ғарбдан 7–12 метр/секунд тезликда эсади. Ҳарорат кечаси 0–5 даража совуқ, кундузи 2–7 даража илиқ бўлади.


Қаршида бир гуруҳ йигитлар иштирокида оммавий жанжал юз берди 19 ёшли спортчи тўппончадан ўқ еди 22-09-2021, 17:22 | Zamin.uz\n12:06 / 09.09.2021\nҚаршида бир гуруҳ йигитлар иштирокида оммавий жанжал юз берди: 19 ёшли спортчи тўппончадан ўқ еди\nҚаршида бир гуруҳ ёшлар ўртасида оммавий жанжал юз бериб, иштирокчилардан бири пневматик тўппончадан 19 ёшли йигитни яралади. Бу ҳақда «Новости Кашкадари» хабар берди.\nМаълум қилинишича, жанжал 3 сентябрь куни соат 21:30 да Қарши марказида, курант ва вилоят ҳокимлиги биноси яқинида юз берган. Муқаддам судланган 28 ёшли Шаҳриёр ва унинг дўстлари бир гуруҳ йигитлар билан жанжаллашиб қолган. Шаҳриёр улардан бирига пневматик тўппонча билан ўқталиб, 3 сония ичида дўстлари билан йўлнинг нариги томонига ўтишни буюрган.\nШундан сўнг жами 11 кишидан иборат йигитлар гуруҳи ўртасида жанжал бошланган. Улар ўткинчилар олдида куракда турмайдиган сўзлар билан бир-бирларини «сийлаган». Шу вақтда Шаҳриёр қочишга тушиб, биринчи дуч келган таксини тўхтатган ва уни уриб, машинадан тушишга мажбур қилган. Шу пайт машинага 19 ёшли спортчи Жонибек югуриб келган. Шаҳриёр унга бир неча марта пневматик тўппончадан ўқ узган. Икки марта қорин соҳасидан яраланган Жонибек ҳам ўз навбатида Шаҳриёрни урган.\n«Воқеа жойига профилактика инспектори келиб қолмаганида бу можаро қандай якун топган бўларди, номаълум. Маълум бўлишича, жанжал иштирокчиларининг аксарияти Қашқадарё олийгоҳларида ўқиётган талабалар, айримлари ўқишга энди кирган йигитлар бўлган. Уларнинг деярли барчаси спорт билан шуғулланади, ораларида Ўзбекистон чемпиони ҳам бор. Нима учун жанжалда иштирок этдингиз, деган саволга улар дўстини хафа қилишганида қараб туролмаслигини билдирган», — дейилади хабарда.\n28 ёшли Шаҳриёрга нисбатан эса Жиноят кодексининг 277-моддаси 2-қисми «в» банди (совуқ қуролни намойиш қилиб, уларни қўллаш билан қўрқитиб ёхуд қўллаб безорилик қилиш) билан жиноят иши қўзғатилиб, у қамоққа олинди. “Замин” янгиликларини “Facebook”да кузатиб боринг\nЯнгиликлар » Жамият » Қаршида бир гуруҳ йигитлар иштирокида оммавий жанжал юз берди: 19 ёшли спортчи тўппончадан ўқ еди


Мексикада сайёҳлар урғочи шерни жиғига тегишади. Ғазаб отига минган шер уни хафа қилган кимсаларнинг ортидан қувлашга шайланади.\nМексиканинг сафари боғларидан бирида айланиб юрган сайёҳлар урғочи шернинг жиғига тегишади. Ғазабланган шер уларга ҳамла қилмоқчи бўлади.\nШер ҳайвонлар майдончасини тўсиб турувчи хандақдан сакраб ўтишга уринади. Бироқ йиртқич муваффақиятсизликка учраб, хандақ ичига тушиб кетади.


Шаҳноза Қосимова. Айвазовский “денгизлари”нинг сири - www.ziyouz.uz\nБош саҳифа Илм ва фанСанъатШаҳноза Қосимова. Айвазовский “денгизлари”нинг сири\nМанзара жанрининг мустақил тури – марина XVII асрда Голландияда юзага келиб, дунё тасвирий санъат оламида кўпдан-кўп мусаввирларни кашф этди. Денгиз манзараларини тасвирлашда Европада ўзига хос мактаблар шаклланган. Айниқса, XIX аср марина санъатининг гуллаб-яшнаган даври бўлди. Англияда мусаввир Уильям Тёрнер, Францияда Луи-Филипп Крепер, Россияда эса Иван Айвазовский денгиз манзараларини тасвирлашда мисли кўрилмаган натижаларга эришади.\nРус рангтасвирида марина, асосан, XIX асрга келиб ривож топгани маълум. Арцеулов, Грабовский, Гофман, Воробёв, Магдесян, Сахаров каби рус мариначилари айни шу даврда ижод қилган. Улар орасида Иван Айвазовский денгиз флоти манзараларини тасвирлашда фавқулодда улуғвор натижалар кўрсатган сиймолардан бири ҳисобланади. Табиат ва денгиз қудратини лол қоларли даражада жонли ифодалаш, ҳиссиётлар шиддатини ғоят нафислик билан етказиш маҳорати Айвазовскийга нафақат ўз доирасида, балки бутун дунё рассомлари орасида шуҳрат олиб келди.\nКелиб чиқиши армани бўлган Иван Константинович Айвазовский (Ованнес Айвазян) 1817 йил 29 июль куни Қора денгиз бўйидаги Феодосия шаҳрида туғилган. Унинг болаликдаги қизиқишлари – Феодосия рейди манзаралари ҳамда кемаларни чизиш иштиёқи, шубҳасиз, бўлажак рассом истеъдодининг дебочаси бўлган.\nЁш рассомнинг бу машғулоти шаҳар архитектори Кох назарига тушиши унинг ижодий келажагини янада ойдинлаштиради. Петербург Рассомлик академиясида таҳсил олиб, франциялик машҳур мариначи Ф.Теннер раҳбарлигида табиат манзараларини тасвирлашни ўрганади. 1836 йилда илк асари – “Денгиз узра булутлар этюди” чизилганидаёқ шогирднинг устозидан ўзиб кетгани маълум бўлади.\nАйвазовский 1840 йилда Италияга кетади. Айни шу йиллари унинг мустақил услуби шакллана бошлайди. У ўргатилган билимларга хилоф равишда натурадан эмас, тасаввурга таяниб расм чизишни бошлайди. “Эслаб қолиш қобилиятига эга бўлмаган инсон, жуда зўр чизмачи (нусха кўчирувчи), тирик фотографик мослама бўлиши мумкин, аммо ҳеч қачон ҳақиқий рассом бўла олмайди! Тирик, табиий кучларнинг ҳаракатини мўйқалам билан тутиб бўлмайди: момақалдироқ, шамолнинг шиддати, тўлқиннинг чайқалишини натурадан чизиш – ақлга сиғмайди. Шунинг учун рассом уларни эслаб қолиши керак ва ўз расмини ёруғ ва соя эффектлари билан безаши керак. Мен қирқ йил олдин ҳам шундай чизганман, ҳозир ҳам шундай чизмоқдаман. Ойлар давомида расм устида бош кўтармай ишлашни ва жим расм чизишни – мен эплай олмайман”. Рассомнинг ўз ишига бўлган қарашлари шундай бўлган.\nНиманинг ҳисобига Айвазовскийнинг денгизи бунчалар жонли, нафас оладиган ва шаффоф? Ҳар бир асарининг моҳияти нимада?\nАйвазовский даҳосини ҳис этган киши унинг бу улкан маҳоратининг нозик томонларини тушуниб етишни истайди, албатта. Чунки, унинг денгиз мавзусидаги баталистик асарлари ҳам, соф мариналари ҳам моҳирона енгил қўл билан чизилганки, бунда рассомнинг тажрибасидан кўра тасаввурининг маҳсули кўпроқ эканлиги очиқ-аён кўриниб туради.\nАйвазовскийнинг ҳар бир кўргазмаси муваффақият билан якунланган. Ўз даврида унинг истеъдодини бутун Европа эътироф этган. Унга замондош рассомлар ҳам ўз ҳайратларини яширмай, бир-бирига баён этади. Хусусан, Иван Крамской Павел Третьяковга шундай ёзади: “Айвазовский рангларни ҳосил қилиш сирига эга бўлса керак, шунинг учун ундаги ранглар сирли. Мен бундай очиқ ва тоза рангларни ҳатто бўёқчилик дўконларида ҳам кўрмаганман”. Рассом асарларида рангларнинг юпқа қатламларини устма-уст суртиш техникасидан (гризайль техникаси) фойдаланиб, шаффофликка эришган. У асосан мойбўёқ билан ишлашни афзал кўрган, лекин унинг тўлқинлари акварелда чизилгандек туюлади. Айнан шу техника билан тасвирда ранглар жуда шаффоф ва тўйинган кўринади. Бу мўйқалам тортиб, бўёқ бериш ҳисобига эмас, балки, ўзига хос теранлик ва нозиклик ҳисобига шундай бўлади. Айвазовскийнинг мазкур тасвирлаш техникаси коллекционерлар учун ниҳоятда қўл келади. Чунки, унинг кўпгина асарларида бўёқлар қатлами юпқа бўлгани учун ёрилиб кетавермайди.\nАйвазовский асарни чизишда ишни доимо осмонни тасвирлашдан бошлаган, бунинг устига жуда тез битирган. Осмон муҳим қисм ҳисобланиб, денгизни осмоннинг ҳолатига мувофиқ, улкан тасаввур билан бир неча уринишдаёқ чизиши мумкин бўлган. Натура билан ишлашда эса у кўрганларини шунчаки эслаб қолишга интилган. Натурадан бир лаҳзалик хомаки нусха олиб, асосий ишни устахонада, тасаввур билан бажарган. У табиат кучларининг ҳаракати, денгизнинг нафас олиши, чақмоқнинг чақиши ва момақалдироқнинг ярқирашини натурадан тасвирлаш мумкин эмас, деб ҳисоблаган. Натуранинг вазифаси – рўй бераётган ҳодисаларни рассомнинг хотирасига сингдириш, деб билган.\nАрман рассоми Мартирос Сарьяннинг таъбири билан айтганда, “Айвазовский қандай довулни тасвирламасин, ҳар доим холстнинг тепа қисмида чақмоқ, булутлар тўплами орасидан баъзида яққол, баъзида кўз илғамайдиган нозик нур таралиб туради. Айнан шу нурда Айвазовский тасвирлаган барча довулларнинг мазмун-моҳияти яширинган. Агар бу қуёш бўлса, у энг қора довулни ёритади, агар ой шуласи бўлса, ўзининг милтиллаши билан бутун расмни тўлдириб юборади”.\nҲақиқатдан ҳам Айвазовский мариналарининг асосий қаҳрамонлари ёруғлик, ҳаво ва сувдир. У денгизни ҳаққоний тасвирлашга эмас, балки ҳиссиётларни етказишга интилади: қуёш шундай чарақлаши керакки, томошабин қўзларини қисиб олиши, шамолдан бужмайиши ва тўлқинни кўриб, гўё қўрққанидан ўзини орқага ташлаши керак.\nУнинг “Қора денгиз флотининг 1849 йилдаги кўриниши”, “Дунёнинг яралиши”, “Тўққизинчи вал”, “Гурзуфда оқшом”, “Тунги денгиз тўфони”, “Денгиз қаҳри”, “Қора денгиз”, “Евпатория устида бўрон” каби асарларида ана шундай шиддатни кўриш мумкин. Бу асарларидаги шиддатли ранглар уйғунлиги, ёрқин, муросасиз бўёқлар томошабинни баъзан саросимага туширади. Уларда денгиз манзаралари, муаллифнинг ўз табиатига хос хаёлчанлик, ҳиссиётлилик ва илиқ ранглардан иборат муҳит, хаёлий-рамзий фикрлаш ва эркин импровизация барқ уриб туради.\nРассом ижодининг бир қисмини рус ҳарбий-денгиз флоти акс этган баталистик асарлар ташкил этади. “Наварин жанги”, “Синопс жанги”, “Чесмен жанги”, “Рус эскадраси Севастопол рейдида” каби асарлари бу йўналишдаги йирик ишларидан саналади.\nАйвазовскийнинг мавзули картиналарида ҳам руҳ, ҳиссиёт, тасаввур етакчи бўлиб, асосан шарқона сюжетлар тасвирланади. Унинг бу турдаги асарларининг аксарияти арман ҳаёти ва табиати билан боғлиқ. “Арарат водийси”, “Арарат тоғларидаги Ноя жари”, “Арман халқининг чўқинтирилиши” каби асарлари шулар жумласидан.\nБуюк мусаввир Иван Айвазовский1900 йилнинг 19 апрелида она шаҳри Феодосияда, “Турк кемасининг портлаши” асари устида ишлаётган вақтда оламни тарк этган.\nУндан олти мингга яқин асар келажак-авлодга мерос бўлиб қолди. Рассомнинг ижодий мероси, асарларида тасвирланган денгизларнинг жонлилиги, шамол ва тўлқинларнинг кучи, чақмоқлар шиддати ва абадий ой шуъласи ҳали-ҳамон санъат аҳлини ҳаяжонга солишда давом этмоқда.\n← Аввалги Аввалги Даҳоликдан бехабар даҳо (1966)\nКейинги → Кейинги: Бертольт Брехт. Сичуандан чиққан меҳрибон (пьеса-парабола)


«Сўғдиёна» 3-ўринни олса, ҳар бир футболчисига «Жентра» совға қилинадими? Улуғбек Бақоев жавоб берди » Sangzor.uz - Инновацион ахборот портали\nSangzor.uz » Спорт » «Сўғдиёна» 3-ўринни олса, ҳар бир футболчисига «Жентра» совға қилинадими? Улуғбек Бақоев жавоб берди\n«Сўғдиёна» 3-ўринни олса, ҳар бир футболчисига «Жентра» совға қилинадими? Улуғбек Бақоев жавоб берди\nСуперлига 23-тури доирасида Жиззахнинг «Сўғдиёна» клуби «Динамо»ни мағлуб этиб, турнир жадвалида 3-ўринга чиқиб олди.\nЖиззах клуби мавсум якунига кўра, бронза медалларига эга чиқса, «Сўғдиёна» футболчиларига клуб раҳбарияти томонидан «Жентра» автомашиналари совға қилиниши ҳақида хабарлар тарқалганди. Куни кеча «Tribuna.uz» сайти мухбирига берган интервьюсида «Сўғдиёна» бош мураббий Улуғбек Бақоев бу хабарларга аниқлик киритди.\n«Тўғрисини айтганда, бешта тур олдин «Сўғдиёна»нинг жорий мавсум учун мақсади бошқа эди, бугунга келиб эса вазифалар ўзгарди. Сабаби чемпионат якунланишига учта тур қолган бир пайтда биз 3-ўринга чиқиб олдик. Эндиги вазифамиз имконқадар мавсумни бронза медаллари билан якунлашдир. Биз сўнгги ҳар бир ўйинда охиригача курашамиз.\nБронза медаллари учун «Жентра»? Йўқ, бундай маълумот қаердан пайдо бўлганига ўзимиз ҳам ҳайронмиз. Раҳбарият билан ўртамизда бу ҳақда гап бўлгани йўқ. Аслида бу саволга мен эмас, раҳбарият жавоб бергани маъқул. Совринли ўринларни эгалласак, ҳар бир футболчи шартномада кўрсатилган бонусларига эга бўлади, аммо автомашина совға қилиниши ҳақидаги хабарлар шунчаки гап-сўзлар холос» - деди «Сўғдиёна» бош мураббийи Улуғбек Бақоев.\n«Сўғдиёна» учинчи ўринни эгалласа ҳам Чемпионлар Лигасида иштирок этолмайди\nБугун “Сўғдиёна” жамоаси Қўқонда меҳмон бўлади


Бишкекда шаҳардаги йирик масжидлардан бири очилди\n16:51 / 01.04.2017\n1 апрель куни Қирғизистон пойтахтида Маҳмуд Қошғарий номидаги масжид фойдаланишга топширилди. У шаҳардаги энг йирик шундай иншоотлардан бири ҳисобланади. Бу ҳақда 24.kg ахборот агентлиги хабар қилмоқда.\nШу муносабат билан уюштирилган тантанали маросимда Россия муфтийлари кеннгаши раиси Равиль Гайнутдин, Ингушетия республикаси президенти маслаҳатчиси Сапар Исаков, Жогорку Кенеш депутатлари ва Қирғизистоннинг юқори лавозимли диний мулозимлари қатнашишди.\nМаросим ташкилотчиларининг қайд этишларича, масжид «Ильшат» жамоатчилик фонди маблағлари эвазига барпо этилган.\nҚирғизистон масжид Бишкек


Футбол бўйича жаҳон кубоги Ўзбекистонга олиб келинди\nБугун футбол бўйича жаҳон кубоги Ўзбекистонга олиб келинди.\nАҚШ Ироқдаги қўшинлари сонини қисқартира бошлади\nИроқ ҳукумати “Ислом Давлати” экстремистик гуруҳи устидан ғалаба қозонгани ҳақида баёнот берганидан сўнг АҚШ мазкур мамлакатдаги қўшинлари сонини қисқартира бошлади. Бу ҳақда Ироқ ҳукуматининг расмий вакили 5 февраль куни маълум қилди.\nУкраина Саакашвилига қочоқ мақомини бермади\nКиевдаги суд Грузия собиқ президенти ва Украинанинг “Янги кучлар ҳаракати” етакчиси Михаил Саакашвилининг унга Украинада қочоқ мақоми берилмаганлиги устидан берган шикоятини рад қилди.\nҚозоғистон ҳукумати валюта олди-соттиси устидан назоратни кучайтирмоқда\nҚозоғистон парламентининг қуйи палатасига “Валютани тартибга солиш ва валюта назорати тўғрисида”ги янги қонун тақдим қилинди. Унга кўра Қозоғистон Миллий банки, гўёки мамлакатдан капиталнинг чиқиб кетишига йўл қўймаслик мақсадида, валюта амалиётлари устидан назоратни кучайтиради.\nСаҳифа 3 828 дан


Самарқанддаги хонадонда қурилган 11 қаватли бино бузилади — Қурилиш вазирлиги | Qalampir.uz\nСамарқанддаги хонадонда қурилган 11 қаватли бино бузилади — Қурилиш вазирлиги\nЖамият\t28 Май 08:29 40278\nСамарқанд вилояти Самарқанд тумани Жойи Сой маҳалласида фуқаро Ф.Х. ўз уйининг бир қисмини бузиб, унинг ўрнида 11 қаватли меҳмонхонани (видео) ноқонуний тарзда қураётгани аниқланди. Бу ҳақда Қурилиш вазирлиги матбуот хизмати хабар берди.\nВазирлик маълумотига кўра, фуқаро Ф.Х. қурилишга рухсат берувчи Самарқанд тумани ҳокимининг қарори ёки туман қурилиш бўлимининг рухсатномасини олмасдан ўз уйининг бир қисмини бузиб, жойидан 21,4х12,6 метр ўлчамдаги 11 қаватли 2 қават ертўлали меҳмонхона биносини қурган.\n• Архитектура режалаштириш топшириғи (АПЗ) мавжуд эмас;\n• Муҳандислик геологияси, лойиҳа-смета ҳужжатлари тўлиқ ишлаб чиқилмаган ҳамда тасдиқланмаган;\n• Белгиланган тартибда шаҳарсозлик кенгашидан ўтмаган;\n• Меҳмонхона мажмуаси обекти бош режасини натурага кўчириш далолатномаси расмийлаштирилмаган (ШНК 3.01.01-03нинг 2.4 банди бажарилмаган);\n• Қурилиш обектида фойдаланилган қурилиш материалларининг талабларга мувофиқлиги тўғрисидаги паспорт ва сертификатлари тақдим этилмаган;\n• ШНК 3.01.01-03 нинг 7.8,9.9 бандларига асосан ёпиқ ишларни гувоҳлаш далолатномалари тақдим этилмаган.\nЮқоридаги камчиликлар мавжуд бўлса-да, қурилишга рухсат берувчи бошланғич шаҳарсозлик ҳужжатлари расмийлаштирилмаган ҳолда қурилиш-монтаж ишлари конструкциялар битгандан сўнг “Констант проект” МЧЖ томонидан лойиҳа ҳужжатлари тўлиқсиз ишлаб чиқилган.\n“Триумф Проект” МЧЖ хусусий экспертиза ташкилоти томонидан тўлиқ ишлаб чиқилмаган лойиҳа ҳужжатларига, бирламчи рухсат берувчи ҳужжатлар ҳам йўқ. Шунингдек, Ўзбекистон Республикаси Вазирлар Маҳкамасининг 2016 йил 22 январдаги 15-сонли қарорининг 21-бандига зид равишда 2018 йил 24 мартда ижобий хулоса берилган.\nҚайд этилишича, қурилиш давомида ҳудудий инспекция ходимлари томонидан бир неча бор қурилишни тўхтатиш бўйича кўрсатмалар берилган бўлса-да фуқаро Ф.Х. томонидан иш ўзбошимчалик билан давом эттирилган.\nМеҳмонхона қуриш бўйича махсус лицензияга эга “СВП МАСКАН” МЧЖ мутахассислари томонидан 2016 йилда бинонинг техник ҳолати ўрганилиб, ригел ва темир бетон рамаларни кучайтириш учун лойиҳа ҳужжатлари ишлаб чиқиш бўйича хулоса берилган.\nУшбу кучайтириш бўйича тегишли лойиҳа ишлаб чиқилмаган ва экспертиза органларининг ижобий хулосаси олинмаган.\n“Ўзоғирсаноатлойиҳа”АЖ ва ҳудудий инспекция ходимлари томонидан 2022 йил 6 май куни бинонинг сейсмик ҳолати ўрганиб чиқилиб, “Ўзоғирсаноатлойиҳа”АЖнинг хулосасига асосан бинонинг КМК, ШНК талабларига жавоб бермаслиги ва колонналарнинг айрим жойлари дарз кетгани ўз тасдиғини топган ҳамда бинони бузиш бўйича хулоса берилган.\n02 Июль 08:30 88809\n02 Июль 17:23 77025\n03 Июль 12:03 67289\n04 Июль 13:26 58493\n02 Июль 12:22 47114


Болалик — ўзимиз ёзган ҳолис ҳикоя — manzur.uz\nМиттивойларни ёқтирмайдиганларни жиним суймайди. Худди ўзлари бола бўлмай, бирданига катта бўлиб қолишгандай тутишади ўзларини…\nmanzur.uz / 01.06.2020 34\nЭнг беғубор табассум соҳиблари ким биласизми? Энг тоза юрак эгаларичи? Билмасангиз жуда ғалати экансиз.\nАлбатта, ер юзидаги барча болалар буларга эгадир. Қалбларини бутун вужуди ила покиза туйғулар қамраб олган бу миттигина ширинтойлар бизга ҳам беғуборлик улашади. Уларнинг кўзларига диққат билан боқиб кўрганмисиз? Во ажабо! Оламнинг жамийки ранглари мужассам бу кўзларда. Меҳр ва сеҳр қалқиб турган бу нигоҳлардан ҳайратда қоласиз. Бу кўзгуда дилдаги бор нарса акс этиб туради.\nБиз ҳам бир вақтлар мана шу беғуборликга эга эдик. Улғайган сари орзулар ҳам катталашади. Мен англаган аччиқ ҳақиқат шундан иборатки, мана шу тоза кўзгуни ва софликни ҳамма ҳам сақлаб қололмас экан. Ҳатто деярли 10 та одамдан 9 таси болаликдан мерос беғуборлигини пул, мансаб, нафс йўлидаги орзу-ҳавасларга осон алиштириб юборади.\nБешавқат, қалбсиз, жоҳил одамларга қараб туриб, булар ҳам бир пайтлар бола бўлганлигига ишонгингиз келмайди. Ахир болаликнинг табиат инъом этган ҳеч бўлмаса биттагина хислати сақланиб қолиши керак эмасми?!\nКўплаб совуқ нигоҳлардан бир чимдим беғуборликни излаганман. Афсус, ундан асар ҳам қолмаган кимсалар бор. Алвидо, болалик дея уни бутунлай тарк этиб кетиш адолатданмикан? Ҳар биримизнинг қалбимизда унинг атиги биттагина беғуборлик туйғуси яшаб қолса нима бўлади? Кўп жойни эгалламайди. Фисқу-фасод, ёмонлик, ғийбат ин қурган қалбларда наҳотки бир парча болаликдаги табиийликка жой топилмайди. Бир парчагина ҳалос. Мана шу кичик бўлак дунёдаги жамийки ёмонликларнинг йўлини тўсиб турган бўларди.\nЕр юзида ҳар бир одам қалбида беғубор болалик сақланиб қолганида эди, биз яшаб турган дунё тамоман бошқача бўларди.\nБолалик хотиралари… хиралашган кино тасмалари каби бир-бир кўз олдимиздан ўтар экан, кучли бир ҳаяжон босиб, титраб кетамиз. Ахир бу фильмда бутун шўхлигимиз, бебошлигимиз, ҳаётимиздаги энг беғубор ва бетакрор дамлар акс этган. Ва энг ажабланарлиси, унинг сценарий муалифи – ўзимиз.\nҲа, шундай. Болалигимиз ўзимиз ёзган ҳолис ҳикоядир. Хотирамизга битилган тарих, қўл толмай, кўз юммай ўқиладиган китоб… Унинг муқовасида эса бизнинг тоза ва покиза ҳисларимиз тасвирланган.\nБолаликнинг буюклиги ва оддийлигига тан бераман. Баъзи пайтлар болалигимни телбаларча қўмсайман. Ортимга қайтиб, яна ўша беғубор ва соддадил қизалоқга айланиб қолсаму оламнинг барча ташвишларини унутсам. Дақиқалар ичра болалик уммонига ғарқ бўлсам, қани эди…\nБолалик мен билан, шундан болажонларга меҳрим баланд. Айрим миттивойларни ёқтирмайдиганларни жиним суймайди. Худди ўзлари бола бўлмай, бирданига катта бўлиб қолгандай тутишади ўзларини.\nАхир бу мурғак кўнгилларни қандай севмаслик мумкин! Бу мўъжизага боқиб туриб, қалбинг қувончга тўлади. Уларнинг майин табассумига ҳеч нимани, ҳатто дунёнинг бор бойлигини алиштирмаган бўлардим. Биргина жилмайиб боқишининг ўзи олам-олам завқ бағишлайди кишига. Дунёнинг бор ғуборини аритиб юборади.\nАзиз болалар ва болажон инсонлар, байрамингиз муборак бўлсин!!!\nҲар бир жажжи қалб ўз ҳикоясини шундай гўзал битсинки, унинг ғояси жуссаси баҳайбат аммо қалби жуда тор одамлар учун ибрат бўлсин!\nmanzur.uz / 25.06.2020 40


Мақсадига етолмаган МЮ футболчиси сўнгги чорани қўллади\n26 октябрь, 2021, 20:02\nТеглар:Манчестер Юнайтед | Донни ван де Бек | Барселона\nУ шунга мажбур бўлди\n2020 йилнинг ёзида “Манчестер Юнайтед”га олиб келинган нидерландиялик плеймейкер Донни ван де Бек жуда кам ўйнаяпти.\nЎз вақтида “Аякс” етакчиси бўлган истеъдодли ўйинчини манчестерликлар бош мураббийи Уле-Гуннар Сульшер захирада ушлаб турибди. Бундан ташқари, норвегиялик мутахассис футболчининг кетишига ҳам изн бермаяпти.\nДонни ван де Бек ўзига янги иш жойи топиш масаласини ҳал қила олмаган агенти Гвидо Альберс билан ҳамкорликни тўхтатди. Энди бу футболчига Али Дурсун агентлик қилади. Бу мутахассис “Барселона” вакили Френки де Йонг манфаатларини ҳам ҳимоя қилмоқда.\nДонни ван де Бекнинг режасига кўра, Али Дурсун мавсум охиригача унга муносиб жамоа топиб бериши ва манчестерликларни футболчини қўйиб юборишга кўндириши керак.\nҲозирча нидерландиялик ярим ҳимоячига “Ювентус”, “Эвертон” ва “Ньюкасл”дан жиддий қизиқиш бўлмоқда.\n“Барса”га МЮда порлаган футболчи керак\n"Энг зўри бўлишни хоҳлардим", бироқ...


МОВАРОУННАҲР УЛАМОЛАРИНИНГ ДИНИМИЗ СОФЛИГИ ЙЎЛИДА ТУТГАН ЎРНИ\nМовароуннаҳрдан ўтган ўн тўрт аср мобайнида Ислом тамаддунига катта ҳисса қўшган минглаб олимлар етишиб чиққан ва ўзларидан бой маънавий мерос қолдирганлар. Мазкур олимлар саъйи-ҳаракатлари билан турли даврларда пайдо бўлган дин борасидаги тушунмовчилик ва ихтилофларни олдини олиш ҳамда уларни бартараф қилишга алоҳида ҳисса қўшганлар.\nМаълумки, Мовароуннаҳрда ҳанафий мазҳаби кенг тарқалган. Мазҳабнинг бу ҳудудга кириб келиши ва тарқалишида албатта, Абу Ҳафс Кабир Бухорий (150-217/767-832)нинг ўрни катта бўлиб, у бу ҳудуддаги ҳанафий мазҳабининг дастлабки олими ҳисобланади. У илм олиш мақсадида Бухородан Бағдодга боради ва у ерда имом Муҳаммад ибн Ҳасан Шайбоний (ваф. 188/804 й.)га шогирд тушган. Олим буюк фақиҳ даражасига етишган ва “Усул ал-фиқҳ”ни яратган йирик олим бўлган. Наршахийнинг ёзишича, унинг шарофати билан Бухоро “Қуббат ул-ислом” (Ислом динининг гумбази) унвонини олган.\nАҳли сунна ақидасини муҳофаза қилишда бу ўлкадан етишиб чиққан олимларнинг ҳиссаси жуда каттадир. Жумладан, бу борада “Аҳл ас-сунна вал-жамоа”даги йирик таълимот – мотуридийлик асосчиси Абу Мансур ал-Мотуридийнинг ўрни беқиёсдир. Унинг тўлиқ исми Абу Мансур Муҳаммад ибн Муҳаммад ибн Маҳмуд ал-Ҳанафий ал-Мотуридий ас-Самарқандий (256-332/870-944) бўлиб, у фиқҳ, калом, ҳадис ва бошқа илм соҳалари бўйича йирик олим. У “Имом ал-ҳудо” (Ҳидоят йўли имоми) ва “Имом ал-мутакаллимин” (Мутакаллимлар имоми) номлари билан улуғланган. У ҳанафий мазҳабининг буюк олимларидан ҳисобланиб, устозлари силсиласи бевосита Имом Абу Ҳанифага (80-150/699-767) боғланади. Имом Мотуридийнинг асосий асарлари “Китоб ат-тавҳид” (Яккахудолик ҳақидаги китоб), “Таъвилот аҳл ас-сунна” (Суннийлик анъаналари шарҳи)дир. “Китоб ат-тавҳид” билиш назарияси баён қилинган мусулмон илоҳиётининг биринчи асари ҳисобланади. У соф дин доирасидан чиқмаган ҳолда акл-идрокни улуғлайди ва мантиқан асосланган билимнинг аҳамиятини таъкидлайди. Имом Мотуридий Абу Ҳанифа(р.а.) қарашларини тушунтириб бериб, уни ривожлантирди.\nАқоид илмида мотуридий мактабнинг Мовароуннаҳрда яшаб ижод этган йирик олимларидан қуйидагиларни алоҳида таъкидлаш керакки, улар ҳанафийлик мазҳабининг йирик намоёндаларидан бўлишлари билан бир қаторда, мотуридия таълимоти бўйича ақоид илмига атаб алоҳида асарлар ёзганлар. Абдуллоҳ ибн Аҳмад ибн Маҳмуд Ҳофизиддин Абул Баракот ан-Насафий (ваф. 710/1311 й.). “Ал-Умда” номли асари матуридия таълимотига асосида ёзилган.\nСадруш-шариъа Убайдуллоҳ ибн Масъуд ибн Тожуш-шариъанинг бизгача калом илмига оид “Таъдил ал-улум” номли асари етиб келган. Икки қисм ва еттита мавзудан иборат бўлган ушбу асарнинг биринчи қисми мантиқ илмига оид бўлса, иккинчи қисми бевосита ҳанафия-мотуридия ақидавий таълимотига бағишланган.\nБу даврда ижод этган ҳанафий мазҳабининг йирик олимларидан яна бири Алоуддин Муҳаммад ибн Муҳаммад ибн Муҳаммад ибн Муҳаммад Бухорий Ҳанафий бўлиб, у Аллома Тафтазонийнинг шогирдларидан ҳисобланади. Алоуддин Бухорий айни пайта Нақшбандия тариқатининг йирик ваклларидан бўлиши билан бир қаторда фиқҳ, ақоид ва бошқа шу каби илмларнинг етук олим бўлган.\nЯъқуб Чархий Усмон ибн Муҳаммад тахминан 764/1363 йили Ғазнадаги Чарх қишлоғида таваллуд топган. Чархий бошланғич таълимни аввал Чархда, сўнг Ғазнада олгандан кейин 762/1380 йили Ҳиротдан Бухорога келади. Бухорода у Баҳоуддин Нақшбанд (718-791/1318-1389) билан учрашади, Чархийни муридликка қабул қилиб, зикр айтиш қоидасидан таълим беради. У Нақшбанд вафотидан сўнг Бадахшонда, сўнг Алоуддин Аттор (ваф. 802/1399 й.) таклифи билан Чағониёнда яшади. Аттор вафотидан сўнг то умрининг охиригача Ҳалғату қишлоғида (Душанбе яқинида) яшаб, ўз асарлари ва фаолияти билан нақшбандия тариқатининг йирик шайхларидан бўлиб, мазкур тариқат ривожига улкан ҳисса қўшган ва 851/1447 йили Душанбеда вафот этган.\nИмом Фасиҳуддин Муҳаммад ибн Муҳаммад ибн Али ал-Марвазий 759/1358 йили туғилган. Ҳанифий мазҳаби етакчиси ва фиқҳ бўйича имомларнинг бошлиғи бўлган.\nҲанафий мазҳабининг таниқли олимларидан бири аллома, фақиҳ Бурҳониддин Марғиноний ҳазратларидир. Бурҳониддин Марғиноний шайхулислом, имом, фақиҳ бўлиб, Қуръон, усул ул-фиқҳ, ҳадис ва бошқа ислом илмларни ўрганган уламолардан бири бўлган.\nОлимнинг қачон ва қаерда вафот этганлиги тўғрисида ҳам манбаларда турли хил маълумотлар келтирилган. Жумладан, турк олими Шамсуддин Сомий “Қомусул-аълом”да бу ҳақда қуйидагидек маълумот берган: “Чингиз хуруж қилган чоғларида у (Марғиноний) Бухорода дарс ўтиш билан шуғулланаркан. Бухоро аҳолиси фақиҳни ушбу жаҳонгир билан сулҳ тузиш учун ўз томонларидан вакил қилиб юборади. Лекин шартнома айрим кишилар томонидан бузулганлиги сабабли Чингиз шаҳарга ўт қўйиб, аҳолини қатл этиш жараёнида “Ҳидоя” муаллифи ҳам ҳаётдан кўз юмган экан.\nФиқҳ илми ривожида Мовароуннаҳр ва Хуросондан етишиб чиққан олимларнинг ҳиссалари катта бўлган. Мазкур олимлар орасида Бурҳониддин Марғиноний ҳам ўзига хос юксак мавқега эгадир. У нафақат Мовароуннаҳ фиқҳ илми ривожига, балки ислом ҳуқуқшунослигига катта ҳисса қўшган. Унинг энг муҳим асари ҳисобланган “ал-Ҳидоя” асари XII асрдан буён Ҳанфий фиқҳида энг мўътабар ва мукаммал ҳуқуқий манбалардан бири сифатида қўлланиб келиб, унинг устида жуда кўп шарҳ ва ҳошиялар ёзилган.\nБурҳониддин Марғинонийнинг ислом оламида катта ўринга эгалиги ўз даврининг таниқли олимлари томонидан эътироф этилган. Жумладан, “Бурҳон уд-дин вал-милла” деган шарафли ном билан аташган. “Милла” дегани олимни улуғлаб, уни мусулмон дунёсидаги ҳалқлар ҳамда ислом динининг “далили”, “исботи” деб мадҳ этишган.\nБурҳониддин Марғинонийнинг фиқҳ бўйича асосий асари “Бидоят ул-мубтадиъ” (“Фиқҳ ўрганишни бошловчилар учун қўлланма”)ни ҳанафийлик мазҳаби вакилларидан Муҳаммад ибн Ҳасан аш-Шайбоний (ваф. 270/884 й.)нинг “ал-Жомеъус-сиғар” ва Абулҳасан ибн Аҳмад ибн Муҳаммад ал-Қудурий (ваф. 420/1029 й.)нинг “ал-Мухтасар”асарларига таяниб ёзган. Кейинчалик “Кифоят ул-Мунтаҳий” асосида “ал-Ҳидоя”ни яратади (573/1178 й.). Мазкур китоб нафақат Мовароуннаҳрда, балки бутун ислом Шарқида бир неча тилларга таржима этилиб, маълум ва машҳур бўлиб кетди.\nБурҳониддин Марғинонийнинг илмий мероси ўз аҳамиятини йўқотмаган. Жаҳондаги кўп олий ўқув юртларида мусулмон ҳуқуқшунослиги фани Бурҳониддин Марғинонийнинг фиқҳ таълимоти асосида ўрганилади.\nЭнди Мовароуннаҳр олимларининг ҳадис илмига қўшган ҳиссалари Ислом оламида энг катта деб эътироф этилади. Хусусан, бу борада Имом ал-Бухорийнинг хизматлари бебаҳодир. Унинг тўлиқ исми Абу Абдуллоҳ Муҳаммад ибн Исмоил ал-Бухорий (194-256/810-870) бўлиб, ислом оламининг йирик мутафаккири, буюк муҳаддис, муҳаддислар имоми, ҳадис илмининг султони деб улуғланади.\nИмом Бухорий 16 ёшга етгунча, ўз юртидага машойихлардан ҳадис эшитиб, ёзиб олиб, халифаликнинг турли вилоятлари томон йўл олади. 825 йилда Имом Бухорий онаси ва акаси Аҳмад билан Маккага келиб, ҳаж ибодатини адо этади. Онаси ва акасини Бухорога қайтариб, ўзи Маккада қолади. Бу ерда фаолият кўрсатаётган машойихларнинг илмий йиғинида қатнашади. Хорижий юртлардаги сафардан кейин Бухорога қайтгач, ҳадис илмини тарғиб этишга киришади.\nИмом Бухорий жами 600 мингга яқин ҳадис тўплаган бўлиб, шундан 100 минг “саҳиҳ” ва 200 минг “ғайри саҳиҳ” ҳадисни ёддан билган. У ўзининг ноёб қобилияти, иқтидори, қувваи-ҳофизасининг ўта кучлилига билан илм аҳлларини лол қолдирган. Имом Бухорий 20 дан ортиқ китоб тасниф этган. Улардан айримлари бизгача етиб келган. Имом Бухорийнинг “Ал-Жомиъ ас-саҳиҳ” (Ишончли тўплам) деб номланган 4 жилд (жузъ)дан иборат ҳадислар тўплами ислом оламидаги бошқа муҳаддислар тузган ҳадис тўпламлари орасида энг ишонарли ва мукаммалидир. Асар бир қанча хорижий тилларга таржима қилинган. Имом Бухорий яратган “Ал-Адаб ал-муфрад” (Адаб дурдоналари) асари катта тарбиявий аҳамиятга молик беназир тўпламдир. Уда 1322 ҳадис келтирилган.\nИмом Термизий ҳам Мовароуннаҳрдан етишиб чиққан буюк муҳаддис олимлардан бири бўлиб, унинг тўлиқ исми Абу Исо Муҳаммад ибн Исо ибн Савра ибн Мусо ибн Заҳҳок Суламий Буғай Термизий (ваф. 278/892 й.)дир. У Термиз яқинидаги Буғ қишлоғида туғилди. Имом Термизий кўплаб асарлар ёзган бўлиб, улардан “Шамоили Набавия” (Пайғамбар алайҳиссаломнинг шакл ва сифатлари), “Китоб уз-зуад” (Зоҳидлик китоби), “Асмоъ ус-саҳоба” (Саҳобаларнинг исмлари), “ал-Асмоъ вал-куно” (Исмлар ва кунъялар), “Китоб ул-илал” (Иллатлар китоби) кабиларни келтириш мумкин.\nХулоса қилиб айтганда, Мовароуннаҳрдан етишиб чиққан ҳанафий мазҳаби олимлари ўзларининг илмий-маънавий мерослари билан Ислом динини тўғри тушуниш ва англаш борасида беқиёс хизмат қилганлар. Шунингдек, улар турли фитна ва ихтилофларнинг олдини олишга ва адашган фирқаларнинг ботил ақидаларини тўғрилашга ҳаракат қилганлар. Шу сабаб уларнинг бой илмий мероси бугунги кун учун ҳам ўта муҳимдир.\nНеъматулло Аминжон эшон\nУрганч шаҳар Имом Фахриддин ар Розий ўрта махсус\n Абдулҳусайн Навотий. Рижоли китоб ҳабиб ас-сияр. – Теҳрон: Ширкате Само, 1324/1946. – Б. 65.\n Фасих Ахмад ибн Джалал ад-Дин Мухаммад ал-Хавафи. Муджмал-и Фасихи. – Т.: Фан, 1980. – С. 88.\n Абдулҳаким Шаръий Жўзжоний. Бурҳониддин Марғиноний ва унинг издошлари. – Т.: “Тошкент ислом университети” нашриёт-матбаа бирлашмаси, 2000. – Б. 11.\n Бурҳониддин Марғиноний. Ҳидоя. – Т.: Адолат, 2000. –Б. 4.


“Кун ҳадиси” дастурининг бугунги сонида тақдим этиладиган ҳадис мазмуни “Исломда биродарлик”, деб номланади. Бу мавзу ҳақидаги ҳадисни Тошкент шаҳридаги “Тўлқин Акром ўғли” масжиди имом-хатиби Саҳобиддин Сотимов шарҳлаб берди.\nАбу Ҳурайрадан (р.а) ривоят қилинади: “Пайғамбаримиз саллоллоҳу алайҳи васаллам айтдилар: “Бир-бировингиз билан ҳасадлашмангиз. Ўзаро нархлашмангизлар. Бир-бирингиз билан ғазаблашмангизлар. Ва бир-бировингиз билан юз кўрмас бўлиб кетмангизлар. Баъзиларингиз баъзиларингизнинг устига савдо қилмасин. Сизлар Аллоҳнинг биродар бўлган бандаларидан бўлингиз. Мусулмон мусулмон учун биродардир. Биродар биродарига зулм қилмайди, уни хўрламайди ва ёлғон гапирмайди. Ҳамда уни таҳқирламайди. Ҳар бир мусулмон учун мусулмонга унинг қони, моли ва обрўйини тўкиш ҳаромдир”.\nУшбу ҳадис Ислом оламида диннинг мадори деб ҳисобланган ҳадислар сирасига киради. Расулуллоҳга дин битта ўзлари билан собит бўлди. Ислом тез фурсатда бутун дунёга ёйилди. Исломда биродарлик улуғланади. Бу хислат дин тарғибида ҳам кўзга кўринади. Аммо ана шу биродарликни емирадиган омиллар ҳам борки, ундан бизни воқиф қилиш учун Пайғамбаримиз саллоллоҳу алайҳи васаллам юқоридаги ҳадисни келтирганлар.\nБулар нима бўлиши мумкин? Ҳадисда келтирилганидек: ҳасад, ғазаб, оқибатсизлик, зулм каби иллатлардир. Мусулмон мусулмонга ака-ука экан, унга зулм қилмайди ва уни хорламайди. Ҳамда уни алдамайди. Юқоридаги ҳадиснинг шарҳида биродарлик хислати ва унинг амал қилиш керак бўлган одоблари ҳақида сўз боради.\nҚасам қачон далил ўрнида ўтади?\n20:40 / 05.06.2019\n“Кун ҳадиси”: “Аллоҳ белгилаб қўйган ҳаддан ошманглар, уни бузманглар...”


Ҳокимлар нега қонун олдида жавоб бермайди?\n19:00 / 04.08.2019\nБош вазир таъбири билан айтганда, ўзбек тилида янги сўз пайдо бўлди – «снос». Оддий халқ, тадбиркор ҳамда инвестор учун қўрқинч ва беҳаловатликни англатувчи янги сўз ҳокимларга асло таъсир қилмайди. Ҳарқалай, 3 август кунига қадар шундай эди.\nШавкат Мирзиёев йиғилишда Қашқадарё, Хоразм ва Фарғона вилоятларида бўлаётган бузишлар (янги тилда «снос» дейилади) аҳолининг кескин норозилигига сабаб бўлаётганини айтиб, ҳокимларга дакки берди.\nПрезидент интернетда норозилигини билдириб чиқаётган халқнинг безовталигини ўқиб, билиб, кабинетида тинч ўтира олмаслигини қатъий таъкидлаганди.\nПрезидент «Эрмановнинг қилган «қилиғи», Рўзиевнинг қилган хиёнати — бу маданиятсизлик», дея баҳолаганди. Уларнинг интернет орқали мурожаат қилиб, элга хатоларини тан олиши, ҳисобот бериши белгиланди. Кўп вақт ўтмай ҳокимлар бирин-кетин халқдан кечирим сўраб чиқа бошлади.\nАжабланарли жиҳати шундаки, қарийб бир ой давомида Риштон туманидаги бузиш ишлари ва жазирама иссиқда бошпанасиз қолиб, мутасаддиларнинг бепарволигидан азият чекаётган фарғоналиклар ҳақида кетма-кет мақолалар эълон қилинди. Фарғона вилоят ҳокими ўшанда вазиятга адекват муносабат қилмади. У хато ва камчиликни тан олмай, ўз билганча ишлайверди.\nХоразм вилояти ҳокими эса Kun.uz сайтида эълон қилинган мақолалардан тегишли хулоса қилолмади, бу халқнинг ғазабини қўзитди. Икки ой бошпанасиз кўчадаги чайлада яшаётган аҳолига компенсация ҳам бермай келди.\nҚашқадарё вилоятида тадбиркор ҳоким ўринбосарига бензин сепиб ўт қўйиб юборганида ҳам вилоят ҳокими воқеа жойига дарҳол етиб бормади.\nФақат давлат раҳбарининг сиёсий иродасидан кейин, унинг танбеҳларини эшитгач, юқоридан топшириқ олиб, халқдан кечирим сўраётган ҳокимлар аслида ҳам қилган ишидан пушаймонми?\nҚонун устуворлигини таъминлаш асосий вазифаси бўлган прокуратура ходимлари нега вазиятга панжа ортидан қараяпти? Ахир мулк ҳуқуқини менсимай, одамларни бошпанасиз қолдирган, ўрнатилган тартибда халқни рози қилмай бузишларни бошлаган раҳбарлар жавобгарликка тортилмайдими? Биз Ўзбекистонда барчанинг қонун олдида тенг жавобгар эканига амин бўлдик-ку? Ҳокимлар кечирим сўраса, уларнинг қилмишлари унутиладими?\nАслини олганда, халқ сайламаган, халқ билан ҳисоблашмайдиган, Сенатдан ўрин эгаллаб, ҳам парламент, ҳам ижро этувчи ҳокимият вакиллари бўлмиш ҳокимлар фаолиятини танқидий кўриб чиқиш вақти келди. Улар нафақат маҳаллий депутатлар кенгаши раислиги, балки Сенатдаги ўрнини ҳам бўшатиши лозим. Қайси мантиқ билан қонун чиқариш ва уни ижро этишни бир шахс қўлига топшириш мумкин? Яна камига унинг дахлсизлик ҳуқуқи бор.\nГап ҳокимларнинг фундаментал инсон ҳуқуқларини ошкора поймол этиши ҳақида бормоқда. Ўрнатилган тартибда ишларни бажармай, давлат раҳбари сиёсатини халққа тескари тарғиб этиш ҳақида бормоқда. Модомики, Президент уларнинг фаолиятидаги камчилиги айтиб, кечирим сўрашга мажбур қилмаскан, вазият ўзгаришсиз қолармиди?\nШавкат Мирзиёев танқидий руҳда ўтган йиғилиш давомида Бош вазир Абдулла Арипов ҳамда Администрация раҳбари Зайнилобиддин Низомиддиновга алоҳида топшириқ берганди.\n«Бу масалалар ҳали тинчигани йўқ. Шунинг учун Арипов ва Низомиддиновга топшириқ: қайси вилоят ҳокимини ишдан олиш бўйича таклиф берасизлар», — уларга юзланганди президент.\nСир эмас, жамиятни қийнаб келаётган масалалар айнан Президент томонидан янграгач, уни кенг муҳокама қилиш урфга айланди. Бош вазир бу масалалардан шу вақтгача бехабармиди? Нега ҳокимларнинг ҳаддан ошиб кетиши, мамлакат обрўсига зарар етказадиган ишлар қилишига муносабат билдирилмади? Шу билан бирга, Президент Администрациясини бошқариб келаётган Зайнилобиддин Низомиддинов давлат раҳбари ҳамда мамлакат имижига путур етказаётган ҳокимларга қарата ўз вақтида бир сўз айтмаганмиди? Уларнинг жимлиги нимани англатиши бизга қоронғи, лекин халқ бундан умидвор эди.\nКечирим сўраш ўз йўлига, лекин ҳуқуқий фуқаролик давлатини қурмоқчи бўлаётган Ўзбекистон учун барча қонун олдида тенг жавобгар эканини билдириш зарур. Мавжуд вазият шуни талаб этади.\n08:30 / 05.08.2019\n23:28 / 04.08.2019\nЖимликни жиноятга тенглаштириш фурсати келмадими?\n18:58 / 03.08.2019\nЎзбекистонликлар ислоҳотларга ким тўсқинлик қилаётганини айтишди


Киевга ҳужум ҳақидаги таҳдиддан кейин Россиянинг чегара ҳудудларига зарбалар берилди\n21:44 / 15.04.2022\nРоссия мудофаа вазирлиги генерал-майори Игорь Конашенков агар Украина Россия ҳудудини ўққа тутса, Киевдаги қарор қабул қилиш марказларига зарба берилиши билан таҳдид қилди. Кейинги куни Россиянинг Брянск областида портлашлар рўй берди.\nРоссиянинг чегарадаги регионларида сўнгги кунларда террористик хавфнинг «сариқ даражаси» эълон қилинган, ҳудудий нашрлар бу областларда камида бир неча жиддий ҳодисалар ҳақида хабар берган. Бу эса уруш Россия ҳудудига кўчиши мумкинлиги тўғрисидаги гапларни келтириб чиқармоқда.\n«Қайноқ нуқтада хизматдаман. Қирқ дақиқа давомида тинчимиз бўлмади. Шундай яшаяпмиз. Павильон бузилган, том элак бўлиб кетган», дея 14 апрел тонгида Брянск областидаги Климово посёлкасида яшовчилар аҳоли пункти яқинида рўй берган портлашлар ҳақида хабар беришди, бу вақтда ижтимоий тармоқларда осмонга қора тутун ўрлаётгани акс этган видеолар тарқалди.\nКейинроқ Украина билан чегарадаги «Новие Юрковичи» назорат-ўтказиш пункти ўққа тутилгани маълум бўлди, россиялик чегарачилардан бири пунктга зарар етгани акс этган видеони интернетга жойлаштирди. Брянск области губернатори Александр Богомаз аниқлик киритишича, назорат-ўтказиш пунктидан ташқари Климово посёлкасига ҳам зарба берилган. Ҳужум натижасида етти киши яралангани, уларга тиббий ёрдам кўрсатилгани, камида икки уй вайрон бўлгани айтилган.\nБир неча соат ўтиб Белгород области губернатори Вячеслав Гладков Украина ҳудудидан туриб Грайвороновский шаҳар округидаги Сподарюшино посёлкасига зарба берилгани ҳақида хабар тарқатди. Област расмийлари хабарида бу ҳужум оқибатлари бўйича тафсилотлар келтирилмаган.\nШу кунларда Россия мудофаа вазирлиги агар Украина Россия ҳудудига диверсия ва зарбалар беришни бас қилмаса, Киевдаги қарор қабул қилиш марказларига зарба берилиши билан таҳдид қилганди.\nУкраина ҳукумати аввалроқ, уларнинг маълумотларига кўра, Россиянинг чегарадош ҳудудларида провокациялар уюштирилиши, Москва буни «РФ ҳудудида Украинага қарши жазава уйғотиш» учун Украина ёки украинпараст «террорчилар» билан боғлаши мумкинлиги тўғрисида огоҳлантирганди.\nБелгород, Курск, Кубань, Брянск\nРоссия ҳудудига илк снарядлар март ойи охирларида, Россиянинг Украинага босқинидан бир ой ўтиб учиб кела бошлаганди. 23-24 март кунлари Россиянинг Украина билан чегарадош ҳисобланган Белгород областининг жанубида жойлашган Журавлёвка қишлоғида портлашлар рўй берди. Маҳаллий расмийлар фавқулодда ҳолат эълон қилишган ва Белгороддаги икки қишлоқ - Журавлёвка ва Нехотеевкадан 178 кишини эвакуация қилган.\nБелгород области губернатори Вячеслав Гладков телеграм каналида снаряд портлаши оқибатида 13 уй ва фуқароларнинг саккиз машинаси жабрлангани, тинч аҳоли вакилларидан уч киши яралангани ҳақида маълум қилган. «Барчаси назорат остида», дея ишонтирганди ўшанда Белгород ҳукумати.\nБелгород области губернаторининг телеграм каналида эълон қилинган Журавлёвкада олинган сурат. T.ME/VVGLADKOV\nКейинроқ бу ҳодиса вақтида бир киши - ҳарбий руҳоний, Новая Ладогадаги ибодатхона клирики Олег Артёмов ҳалок бўлгани маълум қилинди. РФ тергов қўмитаси баёнотида руҳоний 24 март куни Журавлёвка қишлоғи ҳудуди Украина қуролли кучлари томонидан «Смерч» баравар ўт очиш тизими орқали ўққа тутилиши сабаб вафот этгани айтилган. Ҳодиса бўйича жиноий иш қўзғатилган.\nБир ҳафта ўтиб, 1 апрел куни Белгород областида яна портлашлар кузатилди - «Роснефт»нинг Белгороддаги нефтбазаси портлади, икки ходим жабрланди. Ўша куни губернатор Гладков Никольское ва Ясние Зори қишлоқлари атрофидаги дала майдонларида снарядлар портлашидан ўралар ҳосил бўлганини айтди, шунингдек электр узатиш линияси ва битта турар жой шикастланган.\nИнтернетда тарқалган видеоларга кўра, нефт базага ҳужум вертолётлар орқали амалга оширилган, Россия томони бу чегарадан ҳаво ҳужумидан мудофаа тизими радарларига сездирмасдан паст баландликда учиб келган украин вертолётлари бўлганини маълум қилди. Ҳолбуки Россия мудофаа вазирлиги спикери, генерал-майор Конашенков бундан бир неча ҳафта олдин Украина ҳарбий авиацияси тўлиқ яксон этилганини айтганди.\n8 апрел куни Брянск областидаги Карачева посёлкаси аҳолиси уйлар устидан Су-24 бомбардимончи самолёти учиб ўтиши туфайли уйғониб кетишди - бундай самолётлар Россия армиясида ҳам, Украина қуролли кучларида ҳам бор. Шаҳар жамоатчилиги орасида бу самолёт гўёки шаҳарда жойлашган иккита ҳарбий қисмни бомбардимон қилиш учун учиб келгани ҳақида хабарлар тарқалди, аммо бу маълумот расмий манбалар томонидан тасдиқланмаган.\nКурск области губернатори Роман Старовойтнинг маълум қилишича, 9 апрел куни Украина томонидан миномётлар орқали Елизаветовка қишлоғи ҳудудидаги чегара пости ўққа тутилганини хабар қилди. Бу ҳодисада ҳеч ким жабрланмаган, «россиялик ҳарбийлар жавоб зарбаси билан ўт очиш манбасини бостиришди», деган губернатор ўз телеграм-каналида.\n11 апрел куни ижтимоий тармоқларда Азов денгизининг Таганрог кўрфази соҳилида, бир ойдан ошиқ вақтдан буён жанглар кетаётган Мариуполдан 70 километр масофада жойлашган, Кубандаги Шабельское қишлоғида олинган видео тарқалди.\nУнда дала майдонида бир метр чуқурликда, диаметри 15 метрлик ўра пайдо бўлганини кўриш мумкин. Қишлоқ аҳолиси BBC мухбири билан суҳбатда икки марта портлаш овози эшитилганини тасдиқлаган. Қишлоқда тарқалган миш-мишларга кўра, биринчи снаряд денгизга тушган, иккинчиси маҳаллий аҳоли картошка экаётган полизда портлаган. Яқин жойлашган икки уй бироз шикастланган.\nМаҳаллий аҳоли вакилларидан бирининг сўзларига кўра, портлаш овози жуда қаттиқ бўлган ва ҳаммаёқни силкитиб юборган - тупроқ дарахтлар бўйи кўтарилган. У портлаш жойига келган сапёрлар снаряд ернинг юмшоқ қисмига тушгани ва бир неча метр ичкари кириб, лой ичида портлаганини айтишганини маълум қилган.\nШабельское қишлоғи маъмурияти портлаш бўйича изоҳ беришни истамаган.\n12 апрел куни Белгород областида, Шебекино шаҳарчасида «Белгород-Нежеголь» автобус йўналишида темирйўл изи вайрон бўлгани аниқланди. Воқеа жойида олинган фотосуратларда рельслар ғижимланиб ётганини кўриш мумкин. «Бу тармоқ рельсда ҳаракатланувчи автобус учун фойдаланилган. Темирйўлнинг шикастланган қисмида тергов гуруҳи ишламоқда. Ҳалок бўлганлар ва яраланганлар йўқ», дея ёзган губернатор Вячеслав Гладков телеграм-каналида.\n13 апрел куни Курск области губернатори Гордеевка қишлоғидаги отишма ҳақидаги янги видеони эълон қилди. Унинг сўзларига кўра, Украинанинг ўрмон ҳудудидан туриб ўқотар қуроллар билан чегара нарядига ўт очилган. Ўтган сафар бўлганидек, Старовойт россиялик ҳарбийлар ўт очиш нуқтасини йўқ қилишгани, ҳеч ким жабрланмаганини айтган.\n11 апрелдан, ҳудудий расмийлар қарори билан Белгород, Брянск ва Курск областларида, Воронеж областининг Кантемир ва Россошанский районларида, Краснодар ўлкасининг Ейск ва Шчербиновский районларида, шунингдек Россия томонидан аннексия қилинган Қримнинг Армянск, Джанкой, Керч, Красноперекопский ва Ленин районларида «террорчилик таҳдидининг сариқ даражаси» эълон қилинган.\nТеррористик хавфнинг уч даражаси мавжуд: кўк (оширилган), сариқ (юқори) ва қизил (критик). Миллий терроризм қўмитаси баҳоларига кўра, сариқ даража режими теракт содир этилишининг эҳтимоли бўйича тасдиқланган маълумотлар мавжуд бўлганида ўрнатилади. Бундай режим жорий этилганида ҳуқуқ-тартибот органлари фаолияти кучайтирилади.\nРоссия генераллари Россия ичкарисидаги нишонларга зарбаларни эскалация кучайиши ва «Киевдаги қарор қабул қилиш марказлари»га ҳужум учун етарли сабаб деб билишадими йўқми, буниси ҳозирча номаълум.\nУкраина томони бирор марта Россия ҳудудига берилган зарбалар учун жавобгарликни зиммасига олмади, аммо Украина президенти офиси маслаҳатчиси Алексей Арестович Россия мудофаа вазирлигининг таҳдидига дарҳол жавоб қайтариб, Украинада Россия ҳудудидаги нишонларга ҳужум қилиш учун «ажойиб имкониятлар» борлигини айтганди.\n16:21 / 15.05.2022\nБелгород областида Украина билан чегарадош қишлоқ ўққа тутилди. Бир киши яраланди\n16:29 / 12.05.2022\nБелгород яна ўққа тутилди. Россияда тинч аҳоли орасида илк қурбон бор\n18:59 / 25.04.2022\nРоссиянинг Украина билан чегара ҳудудида яна нефтбаза ёниб кетди. Асосий маълумотлар


TARAQQIYOT STRATEGIYASI MARKAZI ⇒ ДОКТОР ЭВА ВЕНДЛЕР: СУД МУСТАҚИЛЛИГИНИ ТАЪМИНЛАШДА МАЪМУРИЙ СУДЬЯЛАРНИНГ ЎЗ ЎРНИ БОР\nДОКТОР ЭВА ВЕНДЛЕР: СУД МУСТАҚИЛЛИГИНИ ТАЪМИНЛАШДА МАЪМУРИЙ СУДЬЯЛАРНИНГ ЎЗ ЎРНИ БОР\nДоктор Эва Вендлер – Грац (Австрия) шаҳридаги Федерал маъмурий судининг маъмурий ишлар бўйича судьяси, маъмурий ишлар бўйича Европа судьялари ассоциацияси вакили\n– Маъмурий судьяларнинг ўз ўрни бор, улар махсус мақомга эга. Бу суд мустақиллигини таъминлашда муҳим роль ўйнайди. Шу нуқтаи назардан, суднинг жамият ишончини қозонишида судьяларнинг масъулияти ва ҳисобдорлигини ошириш лозим. Бундан ташқари, судьяларнинг яна бир масъулияти бор. У ҳам бўлса, қонун устуворлигини ҳимоя қилиш. Судьяларнинг аниқ қонунларни қўллашлари муҳимдир. Ана шундагина улар кўриб чиқилаётган ишлар бўйича тўғри қарор қабул қилишлари мумкин.\nОлий суд қонун устуворлиги ва қонун олдида барчанинг баробарлигини кафолатлашда самародорликка эришиши учун ишларни ўз вақтида кўриб чиқиши жуда муҳим аҳамият касб этади. Шунинг учун судьялар тегишли вақтда тўғри, мос ресурсларни жалб қилишлари керак. Масалан, Австрияда суд залининг рўйхати тўлиқ банд қилингани сабаб, судьялар вақтни тежашлари ва ундан унумли фойдаланишлари керак. Шунингдек, айрим мамлакатларда судьяларга босим ўтказилади. Бу эса, алалоқибат, суд қарорларининг натижасига салбий таъсир кўрсатади. Ижро этувчи ва суд органлари мустақил бўлиши ҳамда жамоатчиликнинг ишончини қозониши лозим. Бу масъулият ҳамда ҳисобдорликни оширади. Танқид суд томонидан шубҳа остига олинмагунича, судьялар унга очиқ муносабатда бўлишлари керак.\nБугунги давра суҳбатида 30 дан ортиқ мамлакатдан кўплаб хорижий экспертлар иштирок этишмоқда ва уларнинг ҳар бири, тажриба алмашиш учун келган. Умид қиламанки, бугун маъмурий суд ишларини амалга ошириш борасида келтириб ўтилган барча мисоллар Ўзбекистоннинг энг яхши амалиётларни аниқлаши ва уларни маъмурий қонунчиликда қўллашида катта ёрдам беради.


Алишер Айматли ижодидан: ТОЖИДДИН РАЗЗОҚ | ДУНЁ ЎЗБЕКЛАРИ | Mobile Version\n04/12/2021 Ismat Khushev Бош мақола\nБу инсон ҳақида ёзиш менга нақадар оғир. Унинг ҳаёти ҳеч бир рамкага сиғмас эди. У “Халқ сўзи” газетасининг Сурхондарё вилояти бўйича махсус мухбири эди. Деярли аксария т собкорлар таҳририят томонидан чақирилсагина (Баъзан олти ойда, баъзан бир йилда) Тошкентга келарди.\nТожиддин ака таҳририятда ҳар ойда бир марта пайдо бўлар, негадир узоқ муддат Сурхондарёга ҳам сиғмасди. Тошкентда тўрт-бешта улфати бўларди. Кечқурун ўшалар билан кетарди. Шулардан биттаси шоир Йўлдош Эшбек эди. Йўлдош Эшбекни яхши кўрарди, курсдоши эди, унинг шеърларидан иқтибос келтиришни севарди.\nУни “Халқ сўзи”нинг биринчи бош муҳаррири Аҳмаджон Мухторов ишга қабул қилган. Бошқа ҳеч нарсани ҳисобга олмаганда ҳам, биргина Тожиддин Раззоқдай мухбирни топиб, ишга қабул қилгани учун Аҳмаджон Мухторовга ҳайкал ўрнатса арзийди. Ва бир куни ўша кунлар келишига мен ишонаман.\nАҳмаджон ака унинг мақолаларини ўқиб, боладай қувонарди. Ва ҳаммамизга уни ўрнак қилиб кўрсатарди. Бу эса Вилоят газеталарида ёзганларини ўтказолмай юрган Тожиддин Раззоқ учун катта мукофот эди. У семизгина, бақувват йигит эди. Бу мақтовлардан кейин яна семирарди.\nЎшанда, Аҳмаджон аканинг тутуми ва марҳаматидан ҳаммамизнинг оёғимиздаги тушов ечилиб кетди. Ҳаммамиз бошқа жамиятга, бошқа бир мамлакатга тушиб қолгандек эдик. Биз ҳам ҳаминқадар яхши нарсалар ёза бошладик. Тожиддин Раззоқ эса ўрдак каби эркин суза бошлади. Унинг ёзганлари котибият папкасини тўлдириб ташлади.\nУ жудаям эркин ёзарди. Тафаккур доираси кенг, илмли, катта тажрибага эга журналист эди. Хўжалик ишлаб чиқаришини яхши тушунарди. Услуби ҳам ҳеч кимникига ўхшамас, ёзганларини мириқиб – гоҳ кулиб, гоҳ ачиниб ўқиш мумкин эди. Эсимда, унинг “Халқ сўзи” газетасида юз берган иш ташлаш низолари ҳақида ёзган қиссасини Жалолиддин, Исматилла ва мен раҳматли Азим Суюннинг хонасида қўлма-қўл ўқиб чиққанмиз.\nЎшанда таҳририят икки гуруҳга бўлинган, Тожиддин Раззоқ ҳар иккала гуруҳнинг орасида гап териб юрарди. Уни ҳамма жойда кўриш мумкин эди, ташқарида Ойбекка ўхшаб лозинг кўтарганларнинг ичида ҳам, ичкаридаги маслаҳатлашувларда ҳам, ҳовлида ўтказиладиган митингбозликда ҳам, иккинчи гуруҳнинг қаҳқаҳаларида ҳам ҳозиру нозир эди. Ҳатто гуруҳларда уни катталарнинг агенти деган иштибоҳлар ҳам пайдо бўлди. Унинг эса ҳеч нарса билан иши йўқ, одамларни зимдан кузатар, кулса кулар, қарсак чалса қарсак чалар эди. Орадан бир ҳафта ўтар-ўтмас, унинг қиссасини ўқидик.\nЭсимда қолганлари – Мукаррама опанинг беш дақиқада уч марта сўзга чиққанларию, Абдунаби Бойқўзиевнинг залда қўлларини чўнтакка солиб, Маяковскийга ўхшаб юрганлари ва бошқа баъзи бир элементар нарсалар эди. Агар у қисса қўлимга тушса, яна қайта-қайта ўқишга рози эдим. Афсуски…\nҲа, энди уни ўқиб бўлмайди. Тожиддин Раззоқнинг бу оламни тарк этганлиги учунмас, унинг китоб ва қўлёзмалари ёндирилиб юборилгани учун! Ҳарқалай, менга шундай информация келган. Бу Тожиддин Раззоқ кўзи очиқлигида содир бўлган.\nБундан ўн йиллар бурун мен бир юмуш билан Йўлдош Эшбекникига бордим. Ўшанда паст-баланддан анча гаплашдик. Йўлдош ака художўй одам. Ҳалиям тинимсиз ижод қилар экан. Мелисалар менинг уйимга ҳам келиб, китоблар излашиб, анча овора қилишди, деганди шоир менга ўшанда. Шундан кейин мен матбуотга нега шеърларингизни бермаяпсиз, деган саволни беришдан тийилдим. Суҳбатимиз Тожиддин Раззоқ ҳақида ҳам бўлди. У жаҳон адабиётини жуда яхши билади, деганди Йўлдош ака. Бизга жаҳон адабиётидан профессор Озод Шарафиддинов дарс берарди. У инсон жаҳон адабиётидан жуда кучли мутахассис. Тожиддин бир-икки бор савол бериб, Озод акани ҳам қийнаб қўйган жойлари бўлган.\nЎзбекистонда хизмат кўрсатган журналист Олимжон Усанов Тожиддин ака билан тенгқур. Иккаласи ҳам Сурхондарёдан.\n– Тожиддин билан ижодий сафарга чиқсам, маза қиламан, – дейди у. – У ёнимда бўлса, индамай ўтираман. У шундай қизиқ саволлар берадики, қаршисидаги одам ҳам худди суҳбатлашгандай бемалол гапиради. Мен кўп бора ана шундай суҳбатлардан ажойиб мақолалар ёзганман.\nМана чорак асрдан ошдики, унинг номини журналистика оламига муҳрлаган мақолалари ҳали ҳам кўпчиликнинг ёдида. Масалан, мен унинг “Намозшомда чиққан ойлар ботмагай”, “Ассалом алайкум, дорнинг оғочи”, “Сузишни билмайдиган ўрдак” номли мақолаларини қайта-қайта ўқиганман. Нафақат мен, бошқалар ҳам эрталаб газетадан Тожиддин Раззоқнинг мақолаларини изларди. Бор бўлса, биринчи навбатда шуларни ўқирдик. Ундан ўрганардик.\nМен сизга унинг бир ахбороти ҳақида гапирмоқчиман. Бор-йўғи бир ахборотча. Ё учта, ё тўртта гапдан иборат. Адашмасам, сарлавҳаси “Беморларга қулайлик” эди. Қайси тумандан эканлиги ҳам эсимда йўқ. Матнни эслолмайману аммо изоҳи қуйидагича эди: “…туман маказий касалхонаси раҳбарлари беморларга қулайлик яратишди. Касалхонанинг бир бурчагидан дўкон очишди. Энди беморлар ароқ ва сигарета сотиб олиш учун узоққа бориб юришмайди”.\nМуштдеккина ахборот Нагасаки ва Хиросимага тушган атом бомбасиданда қаттиқроқ портлади ва жабрдийдалар кўп бўлди. Ҳокимиятдан тортиб, вазирликкача оёққа турган, казо-казолар ишдан олинган.\nАна шундай қудратга эга эди “Халқ сўзи” аввал!\nАна шундай қудратга эга эди бизнинг Тожиддин Раззоқ!\nУ сўзларни кўзбойлоғичнинг тошидай отиб ўйнатарди.\nУни аниқ билмадим, Жўрабоев даврида ишдан кетдими ёки Усмонов даврида? Ва нима учун ишдан кетганини ҳам эслай олмайман. Катталарнинг ўйинига аралашмаганман. Билмадим, кейин у қаерда ишлади, бунисини ҳам билмайман. Фақат Тошкентга келса, Исмат Худоёровнинг уйида қўноқ бўлганлигини эшитардим.\nШу пайт “Халқ сўзи”нинг Навоий вилояти бўйича мухбири Маҳмуд Мардиев эсимга тушди. Жуда ҳам бир ҳокисор, талантли журналист эди. Жўрабоев шундай йигитнинг ҳам қадрига етмади. Бу алоҳида мавзу. Аммо бир куни Тожиддин Раззоқ иккаласи бизникида меҳмон бўлди. Иккаласи бир-бири билан яхши келишарди, феъл-атвори ҳам ўхшаб кетарди. Роса гурунг қилдик. Ҳар ўн-ўн беш минутда Маҳмуджон бир гапни такрорлайди: Тожиддин Раззоқ журналист эмас. Тожиддин ака мириқиб кулади. Унинг кулишини кўриб, Маҳмуд портлаб кулади. Тўрдаги кулса, пойгоҳдаги жилмаярмиш, деганларидек, мен ҳам уларга қўшиламан. Кейин билсам, бу гапнинг давоми бор экан, Тожиддин ака уни биларкан. Бу гап асли бундай экан: “Тожиддин Раззоқ журналист эмас, у катта ёзувчи!”\nШу куни Маҳмуджон тонг пайти чиқиб кетди. Автобусгача кузатиб қўйдим. Тожиддин Раззоқ кечроқ турди. Бир нарсани излайди, тополмайди, кейин билсам пайпоғини излаётган экан. Ана, дедим. Бу меники эмас, оёғимнинг ярмига ҳам сиғмади, деди. Кейин билдикки, қоронғида Маҳмуд алмаштириб кийиб кетган экан. Энди хотинидан роса гап эшитадиган бўлди Маҳмуджон, деди Тожиддин ака кулиб, бу чулкини қаердан олдинг деб.\nШу воқеаларни эслар эканман, бу дунёнинг бир тутамлиги ёдга тушади. Иккаласи ҳам забардаст йигитлар эди. Ажойиб журналистлар эди. Илойим, нарги дунёси обод бўлсин!\nАна шундай журналист “Халқ сўзи”да қадр топмади. Жамоада қанчалаб журналистлар унвонлар олишди, орден ва медаллар билан тақдирланишди. Ҳамма – бош муҳаррирдан тортиб мусаҳҳиҳгача унинг энг зўр журналист эканлигини биларди, аммо ҳар доим рўйхатларга сиғмасди.\nАммо у шунга ҳам рози эди. У узоқ муддат ишсиз юрди, ҳеч бир нашр уни ишга олишга шошилмасди. Чунки у “Халқ сўзи”дан ҳайдалган эди. Бир балоси бўлмаса, шудгорда қуйруқ на қилур…\nЖойлари жаннатдан бўлсин…


Грузиядан шафтоли ва нектарин экспорти 25 фоиз ўсди • EastFruit\nБош саҳифа › Янгиликлар › Грузиядан шафтоли ва нектарин экспорти 25 фоиз ўсди\nГрузиядан шафтоли ва нектарин экспорти 25 фоиз ўсди\nМуаллиф: EastFruit 29 Авг 21 29 Авг 21 03\n2021 йилнинг 1 май санасидан бошлаб, Грузия 26,1 миллион долларлик 28,7 минг тонна шафтоли ва нектарин экспорт қилди, деб хабар бермоқда “Новости Грузия” мамлакат Қишлоқ хўжалиги вазирлигининг маълумотларига таяниб.\nВазирлик маълумотларига кўра, мева экспорти ҳажми ўтган йилнинг шу даврига нисбатан 25% (5,7 минг тонна) кўп.\nБундан ташқари, экспорт қиймати 36 фоизга ёки 6,9 миллион долларга ошди.\nМаҳсулотларнинг асосий қисми, яъни 18,9 минг тоннаси Россияга экспорт қилинди.\nГрузия шафтолиси импорти бўйича иккинчи ва учинчи ўринларни Aрманистон (8 156 тонна) ва Украина (768 тонна) эгаллаб турибди.\nШунингдек, оз миқдордаги шафтоли ва нектарин Озарбайжон, Қозоғистон, Беларусь, Молдова, Польша ва Словенияга экспорт қилинди.\nБу йил ҳосил йиғим-терими жараёнига илгаригидек 23 та эмас, 36 та музлатгич хўжаликлари жалб қилинган.\nШафтоли йиғим-терими мавсум давомида амалга оширилишини рағбатлантириш мақсадида махсус ишчи гуруҳи мева экспорти билан боғлиқ барча тартиб-қоидаларнинг “ягона дарча” тамойилига мувофиқ бажарилишини таъминлайди.\n2020 йилги мавсумда Грузиядан 23,4 минг тоннага яқин шафтоли экспорт қилинган эди. Умумий ҳажмнинг 80% дан ортиғи Россия ҳиссасига тўғри келади. Бошқа муҳим экспорт бозорлари сирасига Aрманистон, Озарбайжон, Украина, Қозоғистон, Словения, Ироқ, Эрон, Беларусь, Молдова ва Қатар киради.


Пакьяо Мейвезерга реванш жанги борасида таклиф юборди\n16 ноябрь, 2016, 12:00\nЯрим ўрта вазн тоифасининг WBO версияси бўйича жаҳон чемпиони Мэнни Пакьяо ўтган йили фаолиятини якунлаган америкалик Флойд Мейвезер билан реванш жанги ўтказилишидан ҳамон умидвор бўлмоқда. Филиппинлик боксчи америкалик боксчининг менежерига бу борада таклиф юборган.\n– Мухлислар Мейвезер билан реванш жанги бўлишини хоҳламоқда, – дейди Пакьяо Boxingscene нашрига. – Бу жанг нима учун бўлмаслиги керак. Биз муҳокама қилишимиз мумкин. Бу борда ҳеч қандай муаммо йўқ. Ҳозир унинг жамоаси билан тўғридан-тўғри боғланишимиз мумкин ва реванш жангини келишишимизга умид қиляпмиз. Мен унинг менежерига Флойд билан жанг қилишни хоҳлашимни айтдим. У менга яхши деди.


031. Қўл бериб кўришишнинг мустаҳаблиги – Islom Nuri\n031. Қўл бериб кўришишнинг мустаҳаблиги\nИмом Бухорий ривоят қилган ҳадисда Қатода раҳимаҳуллоҳ Анас розияллоҳу анҳуга:\n— Расулуллоҳ соллаллоҳу алайҳи ва салламнинг асҳоблари ўртасида қўл бериб кўриш бормиди?, деб сўради.\n— Ҳа бор эди, деб жавоб берди.\nИмом Абу Довуд Баро розияллоҳу анҳудан ривоят қилган ҳадисда Расулуллоҳ соллаллоҳу алайҳи ва саллам: «Икки мусулмон учрашса ва қўл бериб кўришса ажралишларидан аввал гуноҳлари кечирилади», дедилар.\nШайх Албоний бу ҳадисни “ҳасан” деганлар.\nМусулмонлар орасидаги меҳр-муҳаббатни оширадиган нарсалардан бири учрашганда қўл бериб кўришиш. Бу амал сахобалар – Аллоҳ улардан рози бўлсин – ўртасида бор эди. Баронинг ҳадисидаги “ажралишларидан аввал гуноҳлари кечирилади” жумласининг маъноси: баданлари билан ажралишларидан ёки қўлларини қўйиб юборишлиридан аввал гуноҳлари кечирилади, деганидир.\nҚўл бериб кўришиш мустаҳаб.\nСаҳобалар — Аллоҳ улардан рози бўлсин — қўл бериб кўришар эдилар.\nМусулмонлар учрашганда қўл бериб кўришиш улкан ажрли амалдир.


09:51, 22.04.2014 // 9070\nКХДР: АҚШ Осиё-Тинч океани минтақасида гегемонлик ўрнатмоқчи\nАҚШ президенти Барак Обаманинг апрель ойидаги Осиё-Тинч океани минтақаси бўйлаб саёҳати давомида Япония, Корея Республикаси, Малайзия ва Филиппинга ташриф буюриши белгиланган. Бу саёҳат «барқарор бўлмаган минтақада тангликни янада кучайтиришга» қаратилган деб таъкидланади КХДР Ташқи ишлар вазирлиги вакилининг душанба куни эълон қилинган хабарида. Бу ҳақда «ITAR-TASS» маълум қилди.\nЖанубий Кореядаги Америка танклари. Фото: AP\n2011 йилда маъқулланган янгиланган стратегияга мувофиқ, Обама маъмурияти Осиё-Тинч океани минтақасидаги ўзига қарши бўлганларни қуршаб олишни мақсад қилган. Шунингдек, бу ерда ўзининг ҳарбий ҳамда сиёсий таъсирини кучайтирмоқчи, дейилади КХДР вакили хабарида.\nКХДР Ташқи ишлар вазирлиги вакилларининг ҳисоблашича, АҚШ КХДР томонидан ракета-ядро хавфи борлигини баҳона қилиб, Осиё-Тинч океани минтақасида гегемонлик ўрнатишга қаратилган стратегияни амалга оширмоқда. ТIV фикрича, АҚШ ва Жанубий Корея ҳаракатлари кўлами тобора кенгайиб бормоқда ва бу «КХДРни доимий тангликда ушлаб туришга» қаратилган.\nШунинг учун КХДР ўз-ўзини мудофаа қилиш манфаатида ҳарбий кучларини мустаҳкамлашни икки баравар кучайтирмоқда, деб қайд этилади ҳужжатда. КХДР ТIV Вашингтонга «ҳали вақт борлигида» Пхенян билан муносабатларда душманлик руҳида тутган йўлини қайта кўриб чиқишни тавсия этмоқда.\n23:59, 02.07.2020 // 134852\n16:46 Кеча // 105420\n10:09 Кеча // 84379\n16:25 Кеча // 72149\n12:23 Кеча // 71226


АҲОЛИ САЛОМАТЛИГИНИ МУСТАҲКАМЛАШ - Ўзбекистон овози газетаси\nАҲОЛИ САЛОМАТЛИГИНИ МУСТАҲКАМЛАШ\nҳамда тиббий маданиятни ошириш обод ва бахтли турмуш кафолати\nЎзбекистон Халқ демократик партияси Сайловолди дастурида оналар ва болаларга тиббий хизмат кўрсатиш даражасини оширишга доир чора-тадбирлар белгиланишига эришиш бўйича вазифалар белгиланган. Соғлом авлодни тарбиялаш, оналик ва болаликни муҳофаза қилиш, аёлларнинг репродуктив саломатлигини сақлаш масаласи давлатимиз сиёсатининг устувор йўналишларидан бири ҳисобланади. Бир қатор нуфузли халқаро институтларнинг баҳолашича, Ўзбекистон дунёнинг 125 давлати орасида хотин-қизлар учун қулай шароитлар яратиш ва оналикни муҳофаза қилиш борасида етакчи ўринлардан бирини эгаллаб турибди.\nЎзбекистон Халқ демократик партияси Сайловолди дастурида ҳам оналар ва болаларга тиббий хизмат кўрсатиш даражасини оширишга доир чора-тадбирлар амалга оширилишини таъминлаш бўйича вазифалар белгиланган.\nПойтахтимизнинг Миробод туманидаги 1-сонли оилавий поликлиника бошланғич партия ташкилоти бу мақсадлар йўлидаги жараёнларда муносиб иштирок этмоқда.\n— Айни пайтда туманимизда 3574 нафар партия аъзоси 170 та бошланғич ташкилотга бирлашган, — дейди ЎзХДП Миробод туман кенгаши раиси Василий Воргудяев. — Мавжуд 39 та маҳалладан 37 тасида бошланғич партия ташкилоти фаолият кўрсатади. Бизнинг муҳим вазифамиз етакчилар ҳамда аъзолар билан кўпроқ ишлаш, сиёсий ўқувлар таъсирчанлигини ошириш, иқтидорли ёшларни танлаб, партия кадрлари сифатида шакллантириб боришдан иборат. Шунингдек, сафимизга янги қўшилган ёшларнинг сиёсий-ҳуқуқий билим ва салоҳиятини ошириш фаолиятимизнинг муҳим йўналиши ҳисобланади. Партия Дастурида белгиланган аҳолининг репродуктив саломатлигини мустаҳкамлаш, жисмоний ва маънавий баркамол авлодни тарбиялаш каби вазифаларни амалга ошириш, бу борада ҳаётий таклифлар ишлаб чиқишда тиббиёт муассасаларида фаолият юритаётган бошланғич ташкилотларимизнинг ўрни катта бўлмоқда.\n— Муҳтарам Юртбошимиз шу йил 8 март — Халқаро хотин-қизлар куни муносабати билан йўллаган байрам табригида: «Аёлларни, оналарни асраш керак дегани — бу фарзандларни асраш, наслни асраш, охир оқибатда миллатни асраш демакдир», деб таъкидлади, — дейди Миробод туманидаги 1-сонли оилавий поликлиника бош шифокори, ЎзХДП аъзоси Наргиза Холмуҳамедова. — Бугунги кунда поликлиникамиз шифокорлари ўн тўртта маҳалланинг 38400 нафар аҳолисига тиббий хизмат кўрсатиб келмоқда. Ҳар ойнинг иккинчи ҳафтаси «Саломатлик ҳафтаси» деб эълон қилинган. Унда аёллар, ногиронлар, қариялар ва 14 ёшгача бўлган болалар тиббий кўрикдан ўтказилади ва мутахассислар томонидан назоратга олинади. Жамиятда тиббий маданиятни шакллантириш тиббиёт тизими ходимлари олдида турган энг муҳим вазифалардан биридир. Бу Ўзбекистон Халқ демократик партияси ғоялари билин ҳамоҳангдир. Шу сабабли ҳам биз туман партия кенгаши билан ҳамкорликни мустаҳкамлашга ҳаракат қиламиз. Соғлом турмуш тарзи, тиббий маданиятни шакллантиришга қаратилган тарғибот ишларимизда ЎзХДП туман кенгаши, муассасамиздаги БПТ, партия аъзолари фаол иштирок этмоқда.\n— Поликлиникамизда 56 нафар умумий амалиёт шифокори, 104 нафар ҳамшира фаолият кўрсатиб келмоқда, — дейди поликлиника шифокори, БПТ етакчиси Ойдин Оринбоева. — Уларнинг аксарияти Халқ демократик партияси хайрихоҳлари, 43 нафари эса партиямиз аъзоларидир. Жамоамизда ҳар ойда икки-уч марта сиёсий ўқув машғулотлари бўлиб ўтади. Унда партиямиз ғоя ва мақсадлари, мамлакатимиз ҳаётида содир бўлаётган муҳим воқеаларни ўрганиб, муҳокама қиламиз. Ўзимизга тегишли вазифаларни белгилаб оламиз. Бундан ташқари, 14 та маҳаллада ЎзХДП билан ҳамкорликда аҳолининг тиббий маданияти, тиббий саводхонлигини янада юксалтириш, оилада соғлом турмуш тарзини қарор топтириш масаласида давра суҳбати, семинар-тренинглар ўтказилди.\nБугунги кунда яқин қариндошлар ўртасидаги никоҳ ҳамон учраб турибди. Оқибатда уларнинг аксариятида хаста ва ногирон бола туғилиши кузатилмоқда. Ана шундай ҳолатларнинг олдини олиш учун одамлар орасидаги тарғибот-ташвиқот ишларини фаоллаштиришимиз, оилаларни қийнаётган муаммоларни ечиш бўйича амалий таклифлар билан чиқишимиз зарур. Чунки, аҳоли саломатлигини мустаҳкамлаш, тиббий маданиятни юксалтириш обод ва бахтли турмуш кафолатидир.\n— Мен бошланғич ташкилотнинг йиғилишларида, БПТ ташаббуси билан ўтказиладиган тадбирларда мунтазам иштирок этиб келардим, — дейди ҳамшира Дилафрўз Мирзаалимова. — Уларда мамлакатимизда амалга оширилаётган ислоҳотлар мазмун-моҳияти, ҳуқуқларимизни таъминлаш масалалари ҳақида суҳбатлар, баҳслар бўлиб туради. Кучли фуқаролик жамияти қуришнинг асосий шартларидан бири — фуқароларнинг сиёсий-ҳуқуқий билими ва маданияти юқори бўлишидир. Шундай экан, ҳар бир киши юртимизда кечаётган ижтимоий-сиёсий жараёнлардан доимий равишда хабардор бўлиб бориши, улар ҳақида ўз нуқтаи назарига эга бўлиши керак, деб ўйлайман. Шуларнинг барчасини ҳисобга олиб мен яқинда Ўзбекистон Халқ демократик партияси аъзоси бўлдим.\nБошланғич партия ташкилоти фаолияти билан танишиб, шунга иқрор бўлдикки, партиямиз Сайловолди дастурида белгиланган, оналар ва болаларга тиббий хизмат кўрсатиш даражасини оширишга доир чора-тадбирлар ҳаётга изчил татбиқ этилишида унинг иштироки самарали бўлмоқда. Бу соғлом ва баркамол авлод улғайиши, фарзандларимиз ҳаётга катта куч, кенг дунёқараш билан кириб келиши, турмушимиз янада фаровон бўлиши, ЎзХДП ғоялари амалга ошишида муҳим ўрин тутади.


“Синфхоналар совуқ, болаларимиз шамоллаб қолмасмикан?” деган хавотирга ўрин қолмади\nҲар йили қиш мавсуми бошланиши билан Пайариқ тумани марказидаги 6-умумтаълим мактаби ўқитувчилари ва ота-оналарнинг кўнглига ғулғула тушади. “Синфхоналар совуқ, болаларимиз шамоллаб қолмасмикан?” деган хавотиру ғашлик кучаяди.\nСахифа 2, барчаси 45


Аммо пойтахт ва Тошкент вилоятида таҳсил олаётган талабалар олдида инсофсиз ҳайдовчилар томонидан йўлкира нархининг асоссиз ошириб юборилишидай муаммо кўндаланг бўлгани боис кўплаб ўғил-қизлар уйга қайтолмай турганди.\nМазкур вазиятда вилоят транспорт бошқармаси республикада биринчилардан бўлиб пойтахтдан ёшларимизни бепул олиб қайтиш ташаббуси билан чиқди.\nШунга кўра, 20 та автобус, 4 та микроавтобус ва 100 га яқин енгил автомобиллар Қашқадарё вилояти ҳокимлиги, вилоят транспорт бошқармаси ва ИИБ йўл ҳаракати хавфсизлиги бошқармаси масъуллари ҳамроҳлигида Тошкент шаҳри томон йўл олди. Мазкур ташаббус вилоят ҳокимини ҳам бефарқ қолдирмади. Талабаларни ҳамжиҳатликда хавф-хатарсиз олиб келиш учун вилоят штаби тузилди. Вилоят ҳокимлиги, корхона ва ташкилотларнинг хизмат автомобиллари, бошқа транспорт воситалари ҳам дезинфекцияланиб, Тошкент шаҳрига йўл олди.\n18 март куни эрта тонгдан Тошкентдаги Талабалар шаҳарчасида жам бўлган ёшларни транспорт воситаларига чиқариш бошланди. Маршрут ҳар бир шаҳар, туман бўйича алоҳида ташкил этилди.\nЭътиборлиси, пойтахтдан қашқадарёлик талабаларни олиб қайтиш ишига бефарқ бўлмаганлар кўпчиликни ташкил этди. Кимдир амалий ёрдам берган бўлса, кимдир эса фикран хайрихоҳ бўлди, дуоси билан қўллади.\n- Уйга поездда қайтиш учун вокзалга боргандим, шу кунга билет бўлмагани учун, қолаверса, ўзимдаям моддий қийинчилик бўлиб тургани боис қайтолмай тургандим, - дейди Тошкент давлат шарқшунослик институти талабаси Нодир Чориев. - Мана, вилоят ҳокимлиги, транспорт бошқармаси ёрдами билан уйга келдик. Таътил вақтини араб, инглиз тилларини пухта ўрганишга сарфламоқчиман.\nВилоят транспорт бошқармасидан маълум қилишларича, эзгулик-хайрия автокарвони орқали 1200 га яқин қашқадарёлик талаба-ёшлар ва имконияти чекланган инсонлар ўз манзилига олиб келинган.


Спорт ареналарида кўтарилган юрт байроғи – Voha-TV.uz\n15.11.2019 15.11.2019 Abror Amanov Sharhlar yo’q\n18 ноябрь – Ўзбекистон Республикаси\nДавлат байроғи қабул қилинган кун\nДавлат рамзлари ҳар бир халқнинг мустақиллиги, тинчлиги ва барқарорлиги тимсолидир. Улар орасида давлат байроғи алоҳида ўрин тутади.\nЎзбекистон мустақилликка эришгач, 1991 йил 18 ноябрь куни Биринчи Президентимиз Ислом Каримов ташаббуси билан “Ўзбекистон Республикасининг Давлат байроғи тўғрисида”ги қонун қабул қилинди. Шу қонун билан миллий байроғимиз давлат суверенитетининг рамзи сифатида белгиланди. Ўзбекистон Республикасининг фуқаролари, шунингдек, Ўзбекистонда яшайдиган бошқа шахслар байроғимизни ҳурмат қилишлари шарт.\nБугун дунё халқлари Ўзбекистон Республикасини, давлатимиз рамзлари – байроғимиз, гербимиз ва мадҳиямизни яхши билади. Мустақиллик йилларида Ўзбекистоннинг жаҳон ҳамжамиятига танилишида спортнинг кўплаб турлари жадал ривожланаётгани, иқтидорли спортчиларимизнинг муваффақиятлари муҳим ўрин тутмоқда. Зеро, мамлакатни дунёга танитишда спортнинг аҳамияти беқиёс.\n1994 йили Япониянинг Хиросима шаҳрида ўтган XII ёзги Осиё ўйинларида илк маротаба қатнашган спортчиларимизни хорижлик мухлису мутахассисларнинг кўпчилиги яхши танимас эди. Лекин нуфузли мусобақада қўлга киритилган кетма-кет ғалабалар кўпчиликнинг эътиборини тортди. Айниқса, футбол мусобақасида зафар қучган Ўзбекистон терма жамоаси ҳужумчиси Шуҳрат Мақсудовнинг финал ўйинидан сўнг давлатимиз байроғини баланд кўтарган ҳолда жамоадошлари билан бирга майдон бўйлаб югургани стадионга келган минглаб мухлисларга ва ҳал қилувчи учрашувни телевизорда кўрган миллионлаб томошабинларга Ўзбекистон ва ўзбек халқини яқиндан танитди.\nҲеч кимдан кам бўлмаган ўзбек спортчилари спорт оламининг барча нуфузли мусобақаларида байроғимизни баланд кўтармоқда.\nБугун дунёнинг қайси мамлакатига бормайлик, қайси спорт мусобақасида қатнашмайлик, байроғимизга қараб Ўзбекистондан келганимизни билиб олади.\n– Байроқ куч-қудрат, жасорат, ғалаба тимсоли, – дейди фахрий спортчи Ш.Мақсудов. – Давлатимиз байроғи биз – спортчилар учун муқаддас, уни доимо баланд тутиш учун боримизни бериб келмоқдамиз. Кўп йиллар ўтган бўлса-да, ҳамон ёдимда – Хиросима шаҳрида ўтган XII ёзги Осиё ўйинларининг футбол бўйича баҳсларида чемпион бўлиб, давлатимиз байроғини ифтихор ва ўзгача фахр билан кўтарган ҳолда майдон бўйлаб югурган эдик…\nМамлакатимизда ҳар томонлама баркамол, дунёда ҳеч кимдан кам бўлмаган навқирон авлод вояга етаётган экан, уларнинг жаҳон майдонларидаги ғалабалари шарафига Ватанимиз байроғи доим баланд кўтарилиб, мадҳиямиз баралла янграмоқда.\nЖумладан, жорий йилнинг 6-22 сентябрь кунлари Россиянинг Екатеринбург шаҳрида бўлиб ўтган бокс бўйича жаҳон чемпионатида иштирок этган Ўзбекистон терма жамоаси аъзолари 80 га яқин мамлакатдан келган 362 боксчи ўртасида 3 олтин ва биттадан кумуш ва бронза медални қўлга киритиб, дунё бокс тарихида ўчмас из қолдирди.\n– Нуфузли мусобақаларда рингга чиқар эканман, қалбимда чексиз ғурур-ифтихор, шукроналик туйғуси жўш уради. Билагимга куч, юрагимга шижоат тўлади, – дейди бокс бўйича жаҳон чемпиони Баҳодир Жалолов. – Жаҳон чемпионатининг олтин медалини қўлга киритиб, ғалабамиз эвазига Ватанимиз байроғи кўтарилиб, мадҳиямиз янграганида қалбим фахр-ифтихорга тўлди, кўзимизда қувонч ёшлари қалқиди. Бу туйғулар эса мени доимо ғалабалар сари ундайди.\nДарҳақиқат, энг нуфузли мусобақаларда ғалабаси шарафига давлат байроғи кўтарилиши ҳар бир спортчининг орзусидир. Бугун барча соҳада ҳамюртларимиз юқори натижаларга эришмоқда. Ҳар бир ёшнинг ғурури сабаб давлат байроғи кўкларга кўтарилмоқда. Шу сабабли ҳам юрт байроғи – муқаддас.\n← Ватан байроғини кўкларга кўтариш шараф\nUlug‘bek Mustafoyev: «Murojaatlar bilan ishlashimizda OAVning ko‘magi yaxshi samara bermoqda» →\nВатан байроғини кўкларга кўтариш шараф\nDemografik holat bo’yicha o’rtacha ma’lumot


O‘zLiDeP депутати тадбиркорга бошланғич тўловсиз бериладиган уй-жой олишда кўмаклашади | O'zLiDeP\nЯдгора Юнусова Андижон шаҳридаги оилавий тадбиркорликни йўлга қўйган ишбилармонлардан бири. У атрофидаги шогирдлари билан бирга ўз уйида болалар учун кийимлар ва чойшаблар тикиб, ички бозорга чиқармоқда. Тайёрлаган сифатли маҳсулотлари харидоргирлиги билан ажралиб туради.\nФаолиятини яхшигина йўлга қўйган тадбиркорнинг бир муаммоси бор. Турмуш ўртоғининг вафотидан кейин икки нафар имконияти чекланган фарзандининг дори-дармони, рўзғор камларидан ортиниб, уй олишга қурби етмаяпти. Тадбиркорнинг мазкур муаммоси O‘zLiDeP Андижон шаҳар Кенгашида “Аёллар қаноти” ташаббуси билан ташкил этилган “Тадбиркор аёл – оила фаровонлиги кафолоти” мавзусидаги давра суҳбатида атрофлича ўрганиб чиқилди.\n– Яхшики, партияга ўз вақтида аъзо бўлганман, – дейди тадбиркор аёл. – Айни кунгача керакли тавсия ва кўмагини аямаган O‘zLiDeP бу гал ҳам менга ёрдам берди. Депутатлар ёрдами билан муаммойим ҳал қилинадиган бўлди.\nИшбилармон аёл келгусида фаолиятини имконияти чекланганлар учун бошланғич тўловсиз бериладиган арзон уй-жойлардан бирида давом эттиради.\nХолмурод Сориев, Халқ депутатлари Нуробод туман Кенгашидаги O'zLiDeP депутатлик гуруҳи раҳбари2018-12-14 19:26:44\nБиринчи галда ёрдам, кўмакка муҳтож инсонинг, қолаверса, партиямиз асосий электорати бўлган тадбиркорнинг муаммоси партиямиздан сайланган депутатлар томонидан ҳал этилиши партиямизнинг кенг халқ оммаси томонидан қизғин қўллаб-қувваланишига, партиямиз сафларининг ошишига ўзининг ижобий таъсирини ўтказади.


Хорватияда ер қимирлаши уч кундан бери такрорланмоқда. 7 киши ҳалок бўлди\n04 декабр 2021, Тошкент вақти: 13:25\nХорватиядаги ер қимирлаши оқибатида вайрон бўлган уйлардан бири.\nХорватияда 30 декабрда ҳам ер қимирлади. Пойтахт Загребдан 50 километр нарида бўлган зилзила эпимарказида ер қимирлашининг кучи 4,8 балл бўлган.\n29 декабрь куни юз берган 6,3 балли зилзилада Петрини шаҳрида уйлар вайрон бўлиб, камида 7 киши ўлган. Полиция камида 20 киши жароҳатланганини билдирмоқда.\nПетрини шаҳри аҳолисининг бир қисми уйларига киришга қўрқиб, тунни автомашиналарда ва ҳарбий казармаларда ўтказди.\nХорватияда ер қимирлаши 28 декабрда бошланди. Ўшанда зилзила кучи 5 балл бўлган. Зилзила кучи қўшни Сербия, Босния ва Герцеговина, Словенияда ҳам сезилди.


Қадимда йил тақвими, яъни фасллар алмашинуви, унинг қутбларини билиш киши -фаолиятида муҳим аҳамият касб этган. Аждодларимиз қуёш, ой, юлдузлар ҳаракатини кузатиб, улар ҳақида муайян билимга эга бўлганлар. Аслида, Наврўз ҳақидаги мавсумий маросимлар ва қўшиқлар моҳиятида ана шу жараёнлар ҳақидаги тасаввурлар ўз аксини топган.\nАйнан кўклам пайтида фасллар алмашинуви, табиатнинг уйғониши, у билан боғлиқ “Шох мойлар”, “Қозон тўлди” каби қадимий маросимлар, қўчқор, хўроз уриштириш томошалари, полвонлар кураши, бахшилар беллашуви, сумалак, лола сайиллари бўлиб ўтган. Улар моҳиятан инсон ҳаётини янада яхшилаш, табиат мушкулотларини енгиллаштириш, келаётган кўклам ва янги йилни қутлаб, унинг қут-баракали ўтишини тилаш, турли ўйин, ҳаракат, қўшиқлар асосида бошланаётган йилнинг қандай келишини чамалаб кўришга хизмат қилган. Ушбу эътиқод ва у билан боғлиқ тадбирлар тизими элимиз орасида бугунги кунгача яшаб келмоқда.\nНаврўз билан боғлиқ кўпгина маросимлар, урф-одатлар, қўшиқлар, ўйинларнинг замирида аслида халқимизнинг она-табиат ва юртга муҳаббат, аёлга эҳтиром, фарзанд -тарбияси билан боғлиқ энг кўҳна тасаввурлари мужассам эканини кўрамиз. Оддий бир мисол: “Оқ теракми, кўк терак?” деган ўйинни олиб қарайлик. У баҳор маросимининг таркибий қисми бўлгани учун ҳам, асосан, шу мавсум пайтида ўйналиб, дастлаб катталар, сўнгра болалар машғулотига айланган. Бизнинг-ча, бу ўйин кун-тун, қиш ва баҳор тўқнашуви ҳақида қадимий тасаввурларни ҳам ўзида мужассамлаштиради. Бинобарин, терак баргининг оқ томони кундуз, кўк томони эса қоронғиликни акс эттиради. Қиш енгилса, баҳор ғолиб келади, тун чекинса, кун узаяди. Зеро, ўйин фольклори матнида асосий урғу шу жиҳатга қаратилган.\nКўклам даракчиси тимсоли сифатида бойчечак олинган. Қадимда айнан мана шу -тасаввурларнинг барчасини бирлаштириб турадиган “Бойчечак” деган маросим ҳам бўлган. Баъзи бир қўшиқлар, тадбирларнинг илдизлари ҳозирги кунларда ҳам деярли барча вилоятларда, баъзиларида маросим шаклида, айрим ҳудудларда эса қўшиқ шаклида сақланиб қолган.\nБойчечак тутган болалар уйма-уй юриб, хонадонлардан қишни “ҳайдашган”. Маросим қанча тантанавор ўтса, унда кўкламни улуғловчи қўшиқлар нақадар баланд куйланса, қаҳратон хонадонларни шунчалик тез тарк этишига ишонилган. Кўклам чечаги бойчечак эса хонадонларга шоду хуррамлик, бахт ва омад, қут ҳамда барака олиб келади, деб тасаввур қилинган.\nТарих бу шунчаки рақамлардангина иборат эмас. У ҳар бир халқнинг тушунча ва -тасаввурларини, қувончу ташвишларини, орзу-умидларини ифодалайди. Мана йигирма олти йилдан ошиқроқ вақт мобайнида биз Наврўзни кенг миқёсда нишонлаяпмиз. -Мустақиллик арафасида Президентимиз Ислом Каримов ташаббуси билан тилимизга давлат тили мақомининг берилиши, миллий қадриятларимизнинг, хусусан, Наврўз айёмининг қайта тикланиши келажак авлод учун юксак ибратдир. Ёшлар ҳам шунга муносиб бўлиб, анъаналар бардавомлигини таъминлашга ҳисса қўшиши айни муддао -саналади.\nБиз ҳар йили Наврўз айёмини зўр тантаналар билан нишонлаймиз. Унинг янгидан-янги қирраларини, асрлар бўйи сир-синоат бўлиб келаётган жиҳатларини кашф этиб бораверамиз. Зотан, умуминсоний қадриятларни улуғлаб эзгу ният, эзгу сўз, эзгу амал -билан яшаётган юртда байрамлар бардавом бўлади.\nМазкур рукндаги бошқа мақолалар: « Ёш ижодкорлар кўргазмаси\tАёл бахти »


"Навбаҳор"-"Нефтчи" учрашуви олдидан\n30 май,2017, 18:00 186\nЭртага Намангандаги "Марказий" ўйингоҳда мамлакат кубогининг 1/8 финал жавоб учрашувида "Навбаҳор" "Нефтчи" клубини қабул қилади, дея клуб матбуот хизмати хабар бермоқда.\nМазкур учрашув соат 19.00да бошланади. Ўйин олдидан айрим статистик маълумотларни эътиборингизга ҳавола этамиз. "Навбаҳор" ва "Нефтчи" жамоалари Ўзбекистон кубогида шу кунга қадар ўзаро 12 та учрашувда куч синашишган. Олдинлари рақиблар асосан ярим финалда куч синашганликларини айтиб ўтиш жоиз. Бир бор жамоалар мамлакат кубоги финалида баҳс юритишган. Сўнгги ўйин эса шу йилнинг 23 май куни Фарғонада ўтказилди.\nЎтказилган 12 та учрашувнинг олтитасида «Навбаҳор» ғалаба қозонган. «Нефтчи» ҳисобидаги ютуқлар сони эса тўрттани ташкил этмоқда. Иккита ўйинда эса дуранг натижа қайд этилган. Дуранг натижалар 1995 ва 1997 йилларга тўғри келади. Дастлаб Фарғонада кейин эса Наманганда кучлар тенг келган. Сафарда дуранг қайд этган жамоалар финалга чиқишган. Финалга чиқиш борасида «Навбаҳор» «Нефтчи»дан устунликка эга. Наманганликлар 1992, 1993, 1995 йилларда икки ўйин натижасига кўра «Нефтчи»ни мағлуб этиш орқали ҳал қилувчи финал баҳсида қатнашиш ҳуқуқини қўлга киритишган. 1992 ва 1995 йилларда «Навбаҳор» Ўзбекистон кубогини қўлга киритган. 1998 йили учинчи бор биллур совринга эга чиққан «лочинлар» финалда айнан «Нефтчи»ни 2:0 ҳисобида мағлубиятга учратишган. Жорий йилги мамлакат кубогининг 1/8 финалидан ўрин олган дастлабки учрашувда «Нефтчи» 1:0 ҳисобида устун келди.\nГол: Ш. Хакимов (39 пен)\n“Йил ўйини”га энг кўп, “Локо”нинг чемпионлик учрашувига Қаршидаги беллашувга қараганда 3 баробар кам ишқибоз келди 557 23.11.2017\nЎзбекистон терма жамоаси Қозоғистон билан ўртоқлик ўйини ўтказиши мумкин 846


«Ишбилармон» киши ўз қишлоқдошларини катта миқдордаги пулга чув туширди\n2019 йил декабрь ойи бошларида Наманган вилояти Янгиқўрғон туманида яшовчи 40 ёшли Ғ.К. ўз ҳамқишлоқларини алдаб, уларнинг мулкларини қўлга киритиш мақсадида олдиндан режа тузган. 25 ёшли Т.М. умумий баҳоси 14.700.000 сўмлик икки бош қора молларини 4 кун ичида тўлаб беришни ваъда қилган Ғ.К. га қўш-қўллаб топшириб, фирибгарлик қурбонига айланган.\nПортал pv.uz/Правда Востока/21 января. Бундан ташқари, Ғ.К. ўзининг жиноий ҳаракатларини давом эттириб, такроран, яна уч нафар қишлоқдошларини умумий баҳоси 26.500.000 сўмлик уч бош қорамолларини фирибгарлик йўли билан қўлга киритган. Келтирилган ҳолатларнинг барчасида Ғ.К. берган ваъдасини бажармасдан қора молларини бошқа шахсларга сотиб, келишилган пулларни эгаларига бермасдан, уларни алдаб, ишончларини суиистеъмол қилиб, пулларни ўз эҳтиёжларига ишлатиб юборган. Кейинроқ алданганликларини билган жабрланувчилар январь ойи ўрталарида фуқаро Ғ.К.га нисбатан ариза билан ИИБга мурожаат қилган.\nДастлабки тергов ҳаракатлари давом эттирилмоқда, жабрланувчиларга етказилган моддий зарарни ундириш чоралари кўрилмоқда, дея хабар беради Ўзбекистон Республикаси ИИВ ҳузуридаги Тергов департаменти.\n1 Фев 2020 2803


28 май 2022, Тошкент вақти: 18:23\nРоссия Украинага тажовуз қилганидан сўнг Ғарб мамлакатлари ўз ҳудудида Россия ОАВлари ëйинини тақиқлаб қўйди ва Кремль ҳарбий пропагандасига янги тўсиқлар қўйишга уринмоқда. Қозоғистонда эса ҳукумат, афтидан, бунақа пропагандага бефарқдек туюлади. Аммо экспертлар вазият мамлакатнинг ахборот хавфсизлигига таҳдид солаётганини айтишмоқда.\n“Бунақа ёвузликлар фақат бандерачилардан чиқади”\n“Кечаси бўғизлаб кетиш, ўлдириш – бандерачиларнинг одати ҳаммаси. Ҳозир одамларни дарахтга боғлаб қўйишяпти. Фақат бандерачилардан чиқади бунақа ишлар”, деган эди Владимир Соловьёв “Россия 1” телеканали ёйинида.\nКремль пропагандачиси бу гапни 11 апрель куни – дунё ОАВларининг Украина пойтахти яқинидаги Буча шаҳрида содир бўлган мудҳиш воқеалар ҳақидаги хабарларига жавобан айтди. Россия қўшинлари чиқиб кетганидан сўнг шаҳар кўчаларида ўнлаб тинч фуқароларнинг жасадлари топилди, кўп мурдалар қўллари ортига боғланган ҳолатда эди. Оммавий қабрлардан ҳам юзларча ўлик чиқди.\nБуча турғунларининг тинч аҳолига нисбатан қилинган ваҳшийликлар ҳақидаги ҳикояларини ҳамда воқеалар жойидан олинган фото ва видео материалларни эълон қилган журналистлар ушбу даҳшатли жиноятлар ортида айнан Россия ҳарбийлари турганига етарлича далиллар мавжудлигини айтишмоқда. Москва эса барчасини инкор этмоқда. Соловьёв ўша кечки ёйинида Бучадаги вазиятни “Киевнинг томошаси” деб аташгача борди.\nРоссия федерал ОАВлари Украинага қарши уруш ҳануз “махсус ҳарбий амалиёт” номи билан аталмоқда. Улар Россия қўшинлари ёғдирган бомба ва снарядлардан тинч аҳоли ўлаётганини инкор қилишда давом этяпти, Кремль пропагандасига ишонилса, булар бари – бебош украин “нацистлари” ва “бандерачилар”нинг иши.\nУруш бошланганидан бери Ғарбдаги қатор мамлакатлар кремлпараст каналлар ёйинини ман этди. YouTube маъмурияти Россия каналлари аккаунтларини, жумладан Соловьёвнинг кўрсатувларини трансляция қилувчи каналларни блоклади. Соловьёв ва бир неча ҳамкасби АҚШ, Буюк Британия ва Европа Иттифоқи санкцияларига учради. Ғарб уларни Украина ҳудудий яхлитлигига путур етказаётган тажовузни дастаклашда айбламоқда.\nРоссиянинг иттифоқчиси ва қўшниси бўлмиш Қозоғистонда федерал каналлар аввалгидек бемалол ишлаб турибди. Кабелли телевидение пакетларида бу каналлар бор, қолаверса, уларни шаҳар ва қишлоқлардаги сон-саноқсиз спутник “тарелка”лари ҳам узатади.\nАхборот ва ижтимоий ривожланиш вазирлиги маълумотига кўра, ўтган йилнинг август ҳолатига Қозоғистонда 267 та чет эл ОАВлари рўйхатга олинган. Шундан 194 таси – Россияники. Москва пропагандасининг Қозоғистонга таъсири уруш бошланганидан бери яққол кўзга ташланмоқда.\n“Одамлар баланд ва тажовузкор овозга қулоқ солади”\nЯқинда ўтказилган социологик тадқиқот иштирокчиларининг учдан бирдан ортиқ қисми “Россия Украинада нацистларга қарши махсус амалиёт ўтказаётганини” ва “Нур-Султон Москва билан ҳамкорлик алоқаларини кучайтириши керак”лигини айтишган.\n7 апрелда MediaNet халқаро журналистика маркази 1100 киши қатнашган сўров натижаларини эълон қилди. Айримлар бу натижаларни танқид қилишди, чунки сўров телефон орқали ўтказилган эди, бироқ марказ раҳбари Адил Жалилов тадқиқот қозоғистонликлар фикрини “аниқ ифода этган”ини таъкидламоқда.\n“Инглиз тилини биладиган, мустақил ОАВлардан муқобил нуқтаи назарни ўқиб борадиган илғор қозоғистонликларга бутун мамлакат бу урушда Украинага хайрихоҳдек туюлиши мумкин. Аслида эса бизнинг сўровимиз аксар қозоғистонликлар Россияни маълум даражада қўллаб-қувватлашини кўрсатди”, дейди Адил Жалилов.\nТадқиқот муаллифлари “қозоғистонликлар онггида ахборот майдонини Оқўрда ва расмий медиалар эмас, балки Россия ОАВларидаги тажовузкор оҳанг ва нарративлар шакллантирмоқда”, дея хулоса қилишди.\nТадқиқот натижаларига кўра, можарони таърифлашда респондентлар орасида устун фикр мавжуд эмас. Сўралганларнинг 36 фоизи ҳозирда Украинада “Россиянинг нацистларга қарши ҳарбий амалиёти” бўлаётганига ишонади; 26 фоизи “Украина ўз ҳудудига НАТО қўшинларини жойлаштирмоқчи бўлгани сабабли Россия у билан урушяпти”, деб ҳисоблайди; 13 фоиз респондент фикрига кўра, “Россия Украинани ўзига қўшиб олиш мақсадида уруш олиб бормоқда”.\nСўралганларнинг 36 фоизи мазкур урушда Россияга, 10 фоизи – Украинага хайрихоҳ, 46 фоиз респондент эса бетарафлигини билдирган.\nҚозоғистон урушга қандай муносабатда бўлиши кераклиги хусусидаги фикрлар ҳам ҳар хил чиқди. 6 фоиз респондент Украинани дастаклаш ва Ғарб билан ҳамкорликни ривожлантиришни ёқлаган бўлса, 14 фоиз иштирокчи туркий мамлакатлар билан иттифоқни кучайтириш тарафдори эканини айтган. Сўралганларнинг 12 фоизи Қозоғистон ўз ҳарбий салоҳиятини ошириши лозимлигини урғулаган. Аммо кўпчилик – 36 фоиз киши Россия ёнини олган ва Москва бошчилигидаги Евроосиё иқтисодий иттифоқи билан муносабатларни ривожлантиришга тарғиб қилган.\nМосква билан ҳамкорликни маъқулламайдиганлар атиги 10 фоизни ташкил қилди. Улар Россия билан иттифоқдан чиқиш кераклигини таъкидлашган. Ниҳоят, 70 фоиз респондент Россияга қарши санкцияларга ҳам, урушга ҳам бефарқлигини билдирган. Уларнинг фикрича, нима бўлганида ҳам “Россия Қозоғистоннинг энг муҳим стратегик ҳамкори бўлиб қолади”.\nЖалиловнинг сўзларига кўра, Украинада уруш бошланганидан бери Қозоғистон давлат ОАВлари Нур-Султоннинг шакл-шамойилсиз, ланж позицияси сарҳадидан чиқа олмаяпти.\n“Одамлар кимга қулоқ солишади, биласизми? Улар кимнинг овози баланд, агрессив бўлса, ўшанга қулоқ солишади. Урушни фақат маньяклар ёки пропаганда манқурт қилиб қилиб қўйган кишиларгина қўллаб-қувватлаши мумкин. Бинобарин, мазкур рақамлар Россия пропагандасининг қозоғистонликларга таъсири ўта жиддийлигини кўрсатмоқда”, хулоса қилади Адил Жалилов.\n“Биз уруш пропагандасига қаршимиз”\nРоссия Украинага бостириб кирганидан сўнг Қозоғистонда федерал каналлар ёйинини чеклашга уринишлар бўлган эди.\nҚарағанда вилоятининг Шахтинск шаҳри ва унга туташ қишлоқларни интернет ва телевидение билан таъминловчи “Ремстройсервис” телекоммуникация ширкати 28 февраль куни шундай баёнот билан чиқди: “Биз урушга ва уруш пропагандасига қаршимиз! Шу боис Россиянинг барча федерал каналлари ўрнига “Хабар24” канали ёйинини вақтинча улаб қўйдик. Тушунасиз деган умиддамиз”.\nПровайдернинг қарори кескин норозиликка сабаб бўлди. Ахборот вазирлиги бунақа фармойиш бермагинини айтиб, дарҳол ўзини четга тортди. Маҳаллий аҳоли қаршилигига йўлиққан ширкат ўша куниёқ “вақтинчалик ноқулайликлар” учун узр сўраб, Россия телеканаллари трансляциясини тиклади.\n2 март куни Avaaz.org сайтида “Қозоғистон Республикаси ҳудудида Россия телеканаллари ёйинини тўхтатиш” талаб қилинган петиция пайдо бўлди. Айни пайтгача уни 6000 дан ортиқ киши имзолаган.\nQazaqstan N. деган шартли ном билан қайддан ўтган петиция муаллифига кўра, “кўлами ва шафқатсизлиги бўйича мисли кўрилмаган зўравонликни оқлаш мақсадида қасддан яратилаётган улкан ёлғон ахборот оқими қозоғистонликларнинг ижтимоий фикрига ниҳоятда кучли таъсир ўтказиб, давлатнинг ахборот хавфсизлигига таҳдид туғдирмоқда”.\nМуаллиф ёзишича, “аҳолининг, айниқса постсовет макондаги русийзабонларнинг мияларини ювиш қуролига айланган Россия телеканалларининг хатти-ҳаракатлари нафақат касб одоби ва умумбашарият ахлоқ қоидаларига, балки Қозоғистон Республикаси Конституциясига ҳам хилофдир”.\n“Конституциянинг 20-моддаси 3-бандига кўра урушга, шафқатсизлик ва зўравонликка тарғиб қилиш тақиқланган. Шунингдек, Россия ОАВларининг хатти-ҳаракатлари Қозоғистон Республикаси Жиноят кодексининг 161 моддаси 1-бандига (Босқинчилик урушига тарғиб қилиш ёки оммани уруш бошлашга чақириш) ҳам зид”, деб ёзади муаллиф.\nҚозоғистон ахборот ва ижтимоий ривожланиш вазири Асқар Умаров 12 апрель куни Озодликнинг қозоқ хизматига берган изоҳида чет эл ОАВлари дастурларининг трансляция қилиниши телеканал билан провайдер ўртасидаги “ҳуқуқий муносабатлар” соҳасига оидлигини айтди.\n“Устидан шикоят бўлмаса ёки қонунларимизни бузишмаса, биз Қозоғистонда чет эл ОАВларини ёпиб қўймаймиз. Шикоят тушса, биз уни индивидуал тартибда кўриб чиқамиз”, деди вазир.\nУмаров петицияда келтирилган талаблар ҳақидаги саволга лўнда ва мавҳум жавоб берди: “Пропагандага эргашган эргашади”. Унинг айтишича, вазирлик ОАВларни узлуксиз “мониторинг қилади”. Бироқ Умаров Озодликнинг уруш бошланганидан бери телеканаллар томонидан қонунчиликнинг бузилиши ҳолатлари бўлган-бўлмагани ҳақидаги саволини жавобсиз қолдирди.\nҚозоғистоннинг ахборот хавфсизлигига таҳдид\nСиёсатшунос Шалкар Нурсеит расмий Нур-Султон петиция талабларини бажаришига ишонмайди.\n“Айни пайтда мен Қозоғистон ҳукумати Россия телеканаллари ёйинини чеклашдек дадил сиёсий қарор қабул қилишга қодир деб ўйламайман. Чунки сиёсий элитамиз Кремлга қарам. Бизнинг ҳукумат сиёсий ирода кўрсата оладиган ҳукуматга ўхшамайди”, дейди эксперт.\nСиёсатшунос Москва пропагандасининг мамлакат фуқароларига кучли таъсирини Қозоғистон ва Россиянинг “чуқур тарихий, географик, сиёсий, иқтисодий ва маданий алоқалари” билан изоҳлайди.\n“Бизнинг фуқароларимиз менталитет жиҳатидан Хитой ёки Ғарбга қараганда шимолий қўшнимизга яқинроқ. Бир замонлар улар ягона мамлакатда яшашган. Совет даврида катта бўлган одамлар меҳнат бозорида ҳамон фаол. Россияпарастлик кайфияти кеча ёки ўтган йили пайдо бўлиб қолгани йўқ, у узоқ йиллардан бери давом этиб келаётган медиаистеъмолчилик натижасида шаклланган. Россия маҳсулотлари – янгиликлар, сериаллар ва турли дастурлар фуқароларимизнинг қадриятларини шакллантирмоқда”, тушунтиради Шалкар Нурсеит.\nMediaNet маркази раҳбари Адил Жалилов вазиятни “энг камида мамлакатимиз ахборот хавфсизлигига таҳдид” дея баҳолайди.\n“Қозоғистонликларга муқобил ахборот манбаига эга бўлиш имконини бериш керак. Аҳолининг катта қисми Мария Захарова, Лавров, Путин ва Россия пропагандачиларининг баланд, тажовузкор овозларига қулоқ солишмоқда. Россия билан иттифоқчими, йўқми, қатъи назар – бунақаси ҳар қандай мамлакат учун аномал ҳолатдир”, дейди Жалилов.


Банк учун скоринг - қайиқ учун эшкак - Выгодные вклады, кредиты, ипотека в Узбекистане\nБанк учун скоринг – қайиқ…\nБир-биридан узоқ тушунчалар ўртасида қандай умумийлик бўлиши мумкин?\nИккаласи ҳам ташқи шароитларга таяниб, оқим билан бормасликка, балки вазиятни ҳақиқатан ҳам бошқаришга, белгиланган мақсад сари ҳаракат йўналишини ва тезлигини белгилашга имкон беради.\nКредит скоринг – бу қарз олувчиларнинг рейтинг тизими бўлиб, унга биноан банклар ва йирик микромолиялаш ташкилотлари шахснинг қарзни қанчалик тўғри тўлашини тахмин қилишлари мумкин. Башорат математик ҳисоб-китоблар ва статистик маълумотларга асосланади.\nҚарз олувчиларнинг скоринг баҳолаш ёрдамида асосий афзалликлари нима бор?\nБиринчидан, агар анъанавий эксперт хулосаси статистик модел билан тўлдирилса ёки алмаштирилса, ҳозирги кредит портфелидан тўрт баравар кўп фойда олиш мумкин.\nИккинчидан, кредитлар бериш жараёнини тўлиқ автоматлаштириш мумкин бўлади. Aвтоматлаштириш мутахассисларнинг субъективлиги ва хатоларини, суиистеъмол қилиш имкониятларини йўқ қилади. Aвтоматлаштирилган тизим ҳар қандай буюртмани тенг ва холис текширади, фақат фактларни баҳолайди ва бошқа ҳеч нарсани эмас. Aвтоматлаштирилган тизим учун қарор қабул қилиш мантиғининг мураккаблиги ҳеч нарса билан чегараланмайди, бу бўйича кредит мутахассиси ҳақида эса ишонч билан айтиш мумкин эмас.\nУчинчидан, кредит портфелини сифатини пасайтирмасдан катталаштириш мумкин бўлади. Энг яхши қарз олувчилар аллақачон сизнинг мижозларингиздир. Бизнесни кенгайтириш учун «энг ёмон»ларнинг энг яхшисига, шу жумладан илгари рад этилганларга кредит бериш керак. Ушбу хавфни махсус воситалардан фойдаланмасдан бошқариш ўта қийин.\nТўртинчидан, кредитлаш бизнес жараёнининг асосий параметрларини ўзгартириш орқали кредит портфелини самарали бошқариш мумкин бўлади. Масалан, чегара баллари, тасдиқлаш / рад этиш даражаси, таснифлаш сифати / барқарорлик нисбати асосида модел танлаш.\nКелинг, банкда скорингни жорий қилишдан олинадиган салоҳиятли фойда миқдорини аниқлашга ҳаракат қилайлик.\nМасалан, бир авлоднинг бир хил кредитлари намунасини оламиз (ўша куни берилган бўлади). Идеал ҳолда, барча қарз олувчилар барча мажбуриятларни ўз вақтида тўлашди, яъни, кредит суммаси ва ҳисобланган фоизларни қайтариб беришди. Биз идеал молиявий натижани тузатамиз. Банк иши билан шуғулланаётганимизда шунга интиламиз.\nКейинги қадамда шу авлод кредитлари учун ҳақиқий молиявий натижаларни ҳисоблаймиз ва идеал натижалардан узоқлигимизни кўрамиз. Бу ердаги фарқ – асосий суммани йўқотиш ва олинмаган фоизлар бўйича тўловлардир.\nКредит скорингининг вазифаси – қарз берувчини йўқотишлардан қутқаради ва идеал молиявий натижаларга яқинлаштиради.\nAфсуски, ҳар доим ҳам банк раҳбарияти томонидан юқоридаги ғояларни тушуниб, қабул қилинавермайди. Аллоҳга шукур, кредит портфели салбий даромадга эга эмас. Ушбу фаолият муваффақиятли ҳисобланади. Aжабланарлиси шундаки, кредит портфелининг салоҳиятига қизиқувчилар кам. Аслида, корхона эгалари инвестицияларнинг максимал самарадорлигидан манфаатдор бўлишлари керак. Кредит портфели рентабеллигини скоринг шкаласи бўйича тақсимланиши инвесторларга бу имкониятни беради.\nАлександр Петров, Loginom Company\nВсе о банковском скоринге ЗДЕСЬ\nКатегория: Мақолалар 22.06.2021\nОлдинОлдинги макола:Ўзмиллийбанк ва «Frontera Capital» (Буюк Британия) 953 миллиард сўм миқдорида кредит битими имзолади. ⠀КейингиNext post:ОДДИЙ ВА ТУШУНАРЛИ СЎЗЛАР БИЛАН СКОРИНГ ҲАҚИДА


Алмазбек Атамбоев 11 йилга озодликдан маҳрум этилди | Qalampir.uz\nАлмазбек Атамбоев 11 йилга озодликдан маҳрум этилди\nОлам\t23 Июнь 2020 14:48 10822\nҚирғизистоннинг собиқ Президенти Алмазбек Атамбаев жиноий авторитет Азиз Батукаевни ноқонуний равишда озод қилганликда айбланиб, 11 йил 2 ой қамоқ жазосига ҳукм қилинди. Бу ҳақда “Sputnik Қирғизистон” хабар бермоқда.\nХабарга кўра, суд Атамбаевни айбдор деб топган ва ундан давлат мукофотлари ва мулкини тортиб олишга қарор қилган.\nАввалроқ, суддан жиноий авторитет Азиз Батукаевни ноқонуний озод қилиш айби қўйилган Қирғизистон собиқ Президенти Алмазбек Атамбаевни барча мол-мулкини мусодара қилиш билан билан бирга уни 15 йил озодликдан маҳрум қилишни сўралган эди.\nСудда Атамбаевга қўйилган айбловлардан бири – Батукаевнинг ноқонуний равишда озод қилиниши тўғрисидаги жиноий иш 2019 йилнинг ноябрь ойидан кўриш бошланди. Жараён ёпиқ бўлмоқда. Собиқ Президент бу жараёнда иштирок этишдан бош тортди, судьянинг қарори билан у жараён охирига қадар суд залидан чиқариб юборилди.\n2006 йилда Батукаев Бишкек атрофидаги колонияда тартибсизликларни уюштирганлиги учун 16 йилу 8 ой қамоқ жазосига ҳукм қилинган. Тартибсизлик пайтида депутат Тиничбек Акматбаев, Ҳукмларни ижро этиш Бош бошқармаси бошлиғи Икматулла Полотов ва икки депутат ўлдирилган. 2013 йилда Батукаев охирги босқичдаги қон саратони ташхисини қўйган тиббий комиссия хулосаси билан қамоқдан озод қилинди. Бир неча соатдан кейин у янги паспорт олди ва мамлакатни тарк этди. Тергов маълумотларига кўра, унинг озод қилинишида юқори лавозимли амалдорлар, шу жумладан, собиқ Президент Атамбаев ҳам иштирок этган бўлиши мумкин.\nҚирғизистондаги энг йирик парламентдаги социал-демократлар партиясининг раҳбари Атамбаев ҳокимиятни 2017 йилдаги Президент сайлови якунларига кўра энг яқин иттифоқчиси Сооронбай Жээнбековга топширди. Аммо кўп ўтмай, собиқ давлат раҳбари жамоаси аъзоларига қарши жиноий иш қўзғатилди. Атамбаев собиқ Президент мақомидан маҳрум қилинди ҳамда оғир ва ўта оғир жиноятларда айбланди.\n04 Июль 13:26 81731\n04 Июль 16:52 55347\n05 Июль 18:02 52878\n05 Июль 20:00 50324\n04 Июль 22:12 46661


БМТ Қирғизистонга ёрдам кўрсатиш чақириғи билан чиқди\n17 май 2022, Тошкент вақти: 12:46\nБМТ Бош котиби Бан Ки Мун Қирғизистон жанубида юзага келган гуманитар бўхрон оқибатларини бартараф этиш учун халқаро ҳамжамиятни Қирғизистон ҳукуматига 71 миллион долларлик ёрдам кўрсатишга чақирди.\nБМТ Бош котиби сўзларига кўра, Ўш шаҳар ва Жалолобод вилоятидаги зўравонликлар туфайли 300 мингдан ортиқ фуқаро турар жойларини ташлаб кетишга мажбур бўлган, 100 мингдан ошиқ қирғизистонлик ўзбек эса қўшни Ўзбекистондан бошпана топган.\nБан Ки Мун айни пайтда яна ўн минглаб фуқаро Қирғизистон жанубини тарк этаётгани ва минтақада озиқ-овқат ва ичимлик суви етишмовчилиги, электр тармоғида узулишлар бўлаётгани ҳамда айрим жойларда талон тарожлик давом этаётганини маълум қилди.\n-Давом этаётган талон тарожлик, керакли махсулотларнинг етишмаётганлиги ҳамда шаҳарда ҳаракатланишга жорий этилган таъқиқ туфайли озиқ-овқат, ичимлик суви ва электр энергия тақчиллиги юзага чиқди. Шифохоналар ва бошқа муасассаларда эса дори-дармон тугаб бормоқда,-деди БМТ Бош котиби.\nБан Ки Мун, шунингдек Қирғизистон муваққат ҳукумати раҳбари Роза Ўтунбаева, Ўзбекистон президенти Ислом Каримов ва бошқа расмийлар билан телефон орқали боғланиб, Қирғизистон жанубидаги вазиятни барқарорлаштириш имкониятларини муҳокама қилганини маълум қилди.\nБМТнинг инсонпарварлик ёрдами масалалари билан шуғулланувчи идора вакилларига кўра, ёрдам тариқасида тўпланадиган 71 миллион доллар келаси олти ой давомида Қирғизистон жанубидаги зўравонликлардан жабр кўрган салкам 1.1 миллион киши эҳтиёжлари учун сарфланади. Мазкур идора раҳбари Жон Ҳолмс Қирғизистон жанубидаги зўравонликлар кўламидан ҳайратга тушганини маълум қилди.


Қозоғистоннинг 18 миллионинчи фуқароси ким бўлди?\n00:01 / 05.07.2017\nҚозоғистоннинг Толдиқўрғон шаҳрида туғилган қизча мамлакатнинг 18 миллионинчи фуқароси бўлди. Унга Муслима Самат қизи деб исм беришган. Бу ҳақда Қозоғистон миллий иқтисодиёти вазири Тимур Сулейменов хабар бермоқда.\n“Муслима оиласида иккинчи фарзанд ҳисобланади. У туғилган вақт оғирлиги 3 300 грамм, бўйи эса 51 сантиметр эди. Боланинг ота-онаси Толдиқўрғонда яшашади. Онаси - Диана Ериковна Омарханова - дефектолог, 1991 йилда туғилган. Отаси эса Самат Еркинбекович Бестибаев – ўқитувчи. 1982 йилда туғилган”, - деди вазир.\nСтатистик маълумотларга кўра, Қозоғистон Республикаси аҳолиси 2017 йилнинг май ойида 18 миллион нафарга етган. Вазирликнинг таъкидлашича, мамлакатнинг 18 миллионинчи фуқаросини аниқлаш учун барча демографик жараён ўрганиб чиқилган.\nМустақиллик йилларида Қозоғистон аҳолиси 1 562,5 минг кишига кўпайди ва жорий йилнинг 1 июнь ҳолатига кўра, 18 014,2 минг кишига етди.